MT Il-Ġurnal Uffiċjali tal-Unjoni Ewropea C 398/1

F’konformità mad-dispożizzjonijiet tal-Artikolu 287(1) u (4) tat-TFUE u l-Artikoli 148(1) u 162(1) tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 u l-Artikoli 139 u 156 tar-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp

il-Qorti tal-Awdituri tal-Unjoni Ewropea, fil-laqgħa tagħha tal-4 ta’ Settembru 2014, adottat ir-

RAPPORTI ANNWALI

għas-sena finanzjarja 2013.

Ir-rapporti, flimkien mar-risposti tal-istituzzjonijiet għall-osservazzjonijiet tal-Qorti, intbagħtu lill-awtoritajiet responsabbli mill-għoti tal-kwittanza u lill-istituzzjonijiet l-oħra.

Il-Membri tal-Qorti tal-Awdituri huma:

Vítor Manuel da SILVA CALDEIRA (President), Igors LUDBORŽS, Jan KINŠT, Kersti KALJULAID, Karel PINXTEN, Henri GRETHEN, Szabolcs FAZAKAS, Louis GALEA, Ladislav BALKO, Augustyn KUBIK, Milan Martin CVIKL, Rasa BUDBERGYTĖ, Lazaros S. LAZAROU, Hans Gustaf WESSBERG, Henrik OTBO, Pietro RUSSO, Ville ITÄLÄ, Kevin CARDIFF, Baudilio TOMÉ MUGURUZA, Iliana IVANOVA, George PUFAN, Neven MATES, Alex BRENNINKMEIJER, Danièle LAMARQUE, Nikolaos MILIONIS, Phil WYNN OWEN, Klaus-Heiner LEHNE, Oskar HERICS.

RAPPORT ANNWALI DWAR L-IMPLIMENTAZZJONI TAL-BAĠIT

(2014/C 398/01)

WERREJ

Introduzzjoni ġenerali 7

Kapitolu 1 — Id-Dikjarazzjoni ta’ Assigurazzjoni u l-informazzjoni ta’ sostenn 9

Kapitolu 2 — Dħul 53

Kapitolu 3 — Agrikoltura: suq u appoġġ dirett 77

Kapitolu 4 — Żvilupp rurali, ambjent, sajd u saħħa 105

Kapitolu 5 — Politika reġjonali, trasport u enerġija 137

Kapitolu 6 — Impjiegi u affarijiet soċjali 173

Kapitolu 7 — Relazzjonijiet esterni, għajnuna u tkabbir 199

Kapitolu 8 — Riċerka u politiki interni oħra 215

Kapitolu 9 — Nefqa amministrattiva u nfiq relatat 235

Kapitolu 10 — Kisba ta' riżultati mill-baġit tal-UE 253

INTRODUZZJONI ĠENERALI 0.1. Il-Qorti Ewropea tal-Awdituri hija l-istituzzjoni stabbilita bit-Trattat biex twettaq l-awditu tal-finanzi tal-Unjoni Ewropea (UE). Bħala l-awditur estern tal-UE hija taġixxi bħala l-gwardjan indipendenti tal-interessi finanzjarji taċ-ċittadini tal-Unjoni u tikkontribwixxi għat-titjib tal-ġestjoni finanzjarja tal-UE. Aktar informazzjoni dwar il-Qorti tista' tinstab fir-rapport annwali tal-attività tagħha li, flimkien mar-rapporti speċjali tagħha dwar il-programmi ta' nfiq u d-dħul tal-UE u l-opinjonijiet tagħha dwar leġiżlazzjoni ġdida jew emendata, huma disponibbli fuq il-websajt tagħha: www.eca.europa.eu 0.2. Dan huwa s-37 Rapport Annwali tal-Qorti dwar l-implimentazzjoni tal-baġit tal-UE u jkopri s-sena finanzjarja 2013. Rapport annwali separat ikopri l-Fondi Ewropej għall-Iżvilupp. 0.3. Il-baġit ġenerali tal-UE jiġi deċiż kull sena mill-Kunsill u mill-Parlament Ewropew. Ir-rapport annwali tal-Qorti, flimkien mar-rapporti speċjali tagħha, jipprovdu bażi għall-proċedura ta’ kwittanza, li fiha l-Parlament Ewropew jiddeċiedi jekk il-Kummissjoni tkunx wettqet ir-responsabbiltajiet tagħha b'mod sodisfaċenti għall-implimentazzjoni tal-baġit. Il-Qorti tibgħat ir-rapport annwali tagħha lill-parlamenti nazzjonali fl-istess żmien li tibagħtu lill-Parlament Ewropew u lill-Kunsill. 0.4. Il-parti ċentrali tar-rapport annwali hija d-dikjarazzjoni ta’ assigurazzjoni tal-Qorti (id-“DAS”) dwar l-affidabbiltà tal-kontijiet konsolidati tal-UE u dwar il-legalità u r-regolarità tat-tranżazzjonijiet (li ssir referenza għalihom fir-rapport bħala “regolarità tat-tranżazzjonijiet”). Id-dikjarazzjoni ta' assigurazzjoni nfisha tagħti bidu għar-rapport; il-materjal li jsegwi jirrapporta prinċipalment dwar ix-xogħol tal-awditjar li fuqu hija bbażata d-dikjarazzjoni ta’ assigurazzjoni. 0.5. Ir-rapport huwa organizzat kif ġej: — il-Kapitolu 1 fih id-dikjarazzjoni ta’ assigurazzjoni u sommarju tar-riżultati tal-awditu tal-Qorti dwar l-affidabbiltà tal-kontijiet u dwar ir-regolarità tat- tranżazzjonijiet, analiżi tar-rapport ta' sinteżi u tar-rapporti annwali tal-attività u rapport fil-qosor dwar il-ġestjoni baġitarja u finanzjarja. L-Anness 1.3 fil-Kapitolu 1 jipprovdi siltiet mill-kontijiet konsolidati għall-2013. Informazzjoni finanzjarja aktar estensiva għall-2013 hija ppreżentata fil-kontijiet konsolidati ppubblikati u fir-rapport finanzjarju mħejji mill-Kummissjoni Ewropea, li huma t-tnejn disponibbli fuq: http://ec.europa.eu/budget/biblio/documents/2013/2013_en.cfm; — il-Kapitoli 2 sa 9 jagħtu s-sejbiet dettaljati tal-awditjar fil-forma ta’ “valutazzjonijiet speċifiċi” tad-dħul u l-infiq tal-UE. Il-Kapitolu 2 jittratta l-parti tal-baġit tal-UE li tikkonċerna d-dħul; il-Kapitoli 3 sa 9 jittrattaw seba' gruppi ta' oqsma ta' politika li fi ħdanhom l-infiq mill-baġit tal-UE jiġi awtorizzat u rreġistrat. Dawn il-gruppi ta' oqsma ta' politika jikkorrispondu b'mod wiesa' mal-intestaturi użati fil-qafas finanzjarju 2007-2013, li jistipula l-pjanijiet wesgħin tal-infiq pluriennali tal-UE; — il-Kapitolu 10 janalizza l-prestazzjoni u jqis ir-regoli baġitarji tal-UE u l-aċċent tagħhom fuq il-prestazzjoni u fih l-osservazzjonijiet tal-Qorti dwar xi aspetti tar-rappurtar mill-Kummissjoni dwar il-prestazzjoni, inkluż ir-rappurtar tagħha lill-Parlament Ewropew u lill-Kunsill, ir-raba' rapport ta' evalwazzjoni tagħha, u r-rapporti annwali tal-attività mħejjija mid-diretturi ġenerali tal-Kummissjoni. Il-kapitolu jenfasizza wkoll xi wħud mit-temi prinċipali li jirriżultaw mir-rapporti speċjali tal-Qorti tal-2013 dwar il-prestazzjoni. 0.6. Il-valutazzjonijiet speċifiċi huma bbażati prinċipalment fuq ir-riżultati tal-ittestjar mill-Qorti tar-regolarità tat-tranżazzjonijiet u fuq valutazzjoni tal-effettività tas-sistemi prinċipali ta' superviżjoni u kontroll li jirregolaw id-dħul jew l-infiq involut. 0.7. Ir-risposti tal-Kummissjoni (jew ir-risposti ta' istituzzjonijiet u korpi oħra tal-UE, fejn xieraq) għall-osservazzjonijiet tal-Qorti huma ppreżentati f'dan id-dokument. Id-deskrizzjoni mill-Qorti tas-sejbiet u tal-konklużjonijiet tagħha tieħu kont tar-risposti rilevanti tal-parti awditjata. Madankollu, hija r-responsabbiltà tal-Qorti, bħala awditur estern, li tirrapporta s-sejbiet tal-awditjar tagħha, tasal għal konklużjonijiet minn dawk is-sejbiet, u b’hekk tagħti valutazzjoni indipendenti u imparzjali tal-affidabbiltà tal-kontijiet kif ukoll tar-regolarità tat-tranżazzjonijiet.

KAPITOLU 1 Id-Dikjarazzjoni ta’ Assigurazzjoni u l-informazzjoni ta’ sostenn WERREJ Id-Dikjarazzjoni ta' Assigurazzjoni tal-Qorti mogħtija lill-Parlament Ewropew u lill-Kunsill – rapport tal-awditur indipendenti I-XII I-XII Introduzzjoni 1.1-1.8 Sejbiet tal-awditjar għall-2013 1.9-1.40 Affidabbiltà tal-kontijiet 1.9-1.15 Ħarsa ġenerali lejn ir-riżultati tal-awditjar dwar ir-regolarità tat-tranżazzjonijiet 1.16-1.24 Analiżi tar-rapport ta' sinteżi u tar-rapporti annwali tal-attività 1.25-1.40 Ġestjoni baġitarja u finanzjarja 1.41-1.50 Il-baġits emendatorji żiedu b'mod sinifikanti l-volum ta’ pagamenti li l-Kummissjoni kellha permess li tagħmel 1.42 Il-livelli kumplessivi ta' infiq kienu qrib il-massimu permess taħt il-qafas baġitarju 1.43 Minkejja l-livell għoli ta’ pagamenti, l-obbligi li jsiru pagamenti fil-futur komplew jikbru 1.44-1.45 Perjodu persistentement twil minn impenn inizjali sa aċċettazzjoni tal-infiq f’bosta oqsma ta' nfiq 1.46-1.47 Volum sinifikanti ta’ fondi ddebitati lill-baġit iżda mhux żborżati lir-riċevituri finali 1.48 Dewmien fir-reġistrazzjoni ta’ dħul baġitarju 1.49 Ħtieġa għal tbassir tal-flussi tal-flus fuq firxa twila 1.50 Anness 1.1 — Approċċ u metodoloġija tal-awditjar Anness 1.2 — Segwitu tal-osservazzjonijiet mis-snin preċedenti rigward l-affidabbiltà tal-kontijiet Anness 1.3 — Siltiet mill-kontijiet konsolidati 2013 ID-DIKJARAZZJONI TA' ASSIGURAZZJONI TAL-QORTI MOGĦTIJA LILL-PARLAMENT EWROPEW U LILL-KUNSILL – RAPPORT TAL-AWDITUR INDIPENDENTI I. Skont id-dispożizzjonijiet tal-Artikolu 287 tat-Trattat dwar il-Funzjonament tal-Unjoni Ewropea (TFUE), il-Qorti awditjat: (a) il-kontijiet konsolidati tal-Unjoni Ewropea li jinkludu r-rapporti finanzjarji konsolidati (1) u r-rapporti aggregati dwar l-implimentazzjoni tal-baġit (2) għas-sena finanzjarja li ntemmet fil-31 ta’ Diċembru 2013, approvati mill-Kummissjoni fit-30 ta' Lulju 2014; u (b) il-legalità u r-regolarità tat-tranżazzjonijiet li fuqhom huma bbażati dawk il-kontijiet. Ir-responsabbiltà tal-maniġment II. Skont l-Artikoli 310 sa 325 tat-TFUE u r-Regolament Finanzjarju, il-maniġment huwa responsabbli mit-tħejjija u l-preżentazzjoni ġusta tal-kontijiet konsolidati tal-Unjoni Ewropea abbażi ta' standards tal-kontabbiltà li huma aċċettati internazzjonalment għas-settur pubbliku u għal-legalità u r-regolarità tat-tranżazzjonijiet ta' bażi. Din ir-responsabbiltà tinkludi t-tfassil, l-implimentazzjoni u ż-żamma ta’ kontroll intern rilevanti għat-tħejjija u l-preżentazzjoni ta’ rapporti finanzjarji li jkunu ħielsa minn kwalunkwe dikjarazzjoni skorretta materjali, sew jekk minħabba frodi u sew jekk minħabba xi żball. Il-maniġment huwa wkoll responsabbli milli jiżgura li l-attivitajiet, it-tranżazzjonijiet finanzjarji u l-informazzjoni riflessi fir-rapporti finanzjarji jkunu konformi mal-awtoritajiet li jirregolawhom. Il-Kummissjoni terfa’ r-responsabbiltà aħħarija għal-legalità u r-regolarità tat-tranżazzjonijiet li fuqhom huma bbażati l-kontijiet tal-Unjoni Ewropea (l-Artikolu 317 tat-TFUE). Ir-responsabbiltà tal-awditur III. Ir-responsabbiltà tal-Qorti hija li, fuq il-bażi tal-awditu tagħha, tipprovdi lill-Parlament Ewropew u lill-Kunsill, b’dikjarazzjoni ta’ assigurazzjoni dwar l-affidabbiltà tal-kontijiet u dwar il-legalità u r-regolarità tat-tranżazzjonijiet li fuqhom huma bbażati. Il-Qorti mexxiet l-awditu tagħha skont l-Istandards Internazzjonali tal-Awditjar u l-Kodiċijiet tal-Etika tal-IFAC u l-Istandards Internazzjonali tal-Istituzzjonijiet Supremi tal-Awditjar tal-INTOSAI. Dawn l-istandards jeżiġu li l-Qorti tippjana u twettaq l-awditu biex tikseb aċċertament raġonevoli dwar jekk il-kontijiet konsolidati tal-Unjoni Ewropea jkunux ħielsa minn kwalunkwe dikjarazzjoni skorretta materjali u dwar jekk it-tranżazzjonijiet li fuqhom huma bbażati jkunux legali u regolari. IV. Awditu jinvolvi t-twettiq ta' proċeduri biex tinkiseb evidenza għall-awditjar dwar l-ammonti u d-divulgazzjonijiet fil-kontijiet konsolidati u dwar il-legalità u r-regolarità tat-tranżazzjonijiet li fuqhom huma bbażati. Il-proċeduri magħżula jiddependu fuq il-ġudizzju tal-awditur, inkluża valutazzjoni tar-riskji ta’ dikjarazzjoni skorretta materjali tal-kontijet konsolidati u ta’ nuqqas ta’ konformità materjali mit-tranżazzjonijiet ta’ bażi mar-rekwiżiti tal-qafas legali tal-Unjoni Ewropea, sew jekk minħabba frodi u sew jekk minħabba xi żball. Meta jsiru dawk il-valutazzjonijiet tar-riskji, jitqies il-kontroll intern rilevanti għat-tħejjija u l-preżentazzjoni ġusta tar-rapporti konsolidati u l-legalità u r-regolarità tat-tranżazzjonijiet ta' bażi, biex jitfasslu proċeduri tal-awditjar li jkunu xierqa skont iċ-ċirkustanzi iżda mhux bl-iskop li tiġi espressa opinjoni dwar l-effettività tal-kontroll intern. Awditu jinkludi wkoll l-evalwazzjoni tal-adegwatezza tal-politiki kontabilistiċi użati u r-raġonevolezza tal-istimi kontabilistiċi li jsiru, kif ukoll evalwazzjoni tal-preżentazzjoni kumplessiva tal-kontijiet konsolidati. V. Għad-dħul, l-eżaminar mill-Qorti tat-Taxxa fuq il-Valur Miżjud u l-Introjtu Nazzjonali Gross bbażat fuq ir-riżorsi proprji jieħu bħala l-punt tat-tluq tiegħu l-aggregati makroekonomiċi relevanti li fuqhom dawn huma kkalkulati, u jivvaluta s-sistemi tal-Kummissjoni għall-ipproċessar tagħhom sakemm il-kontribuzzjonijiet mill-Istati Membri jkunu ġew riċevuti u rreġistrati fil-kontijiet konsolidati. Għar-riżorsi proprji tradizzjonali, il-Qorti teżamina l-kontijet tal-awtoritajiet doganali u tanalizza l-fluss tad-dazji sakemm l-ammonti jiġu riċevuti mill-Kummissjoni u rreġistrati fil-kontijiet. VI. Għall-infiq, il-Qorti teżamina tranżazzjonijiet ta' pagament meta l-infiq ikun ġie mġarrab, rreġistrat u aċċettat. Dan l-eżaminar ikopri l-kategoriji kollha ta' pagamenti (inklużi dawk li saru għax-xiri ta' assi) minbarra pagamenti bil-quddiem fil-punt meta jsiru. Pagamenti bil-quddiem jiġu eżaminati meta r-riċevitur tal-fondi jipprovdi ġustifikazzjoni għall-użu proprju tagħhom u l-Istituzzjoni jew il-korp jaċċetta l-ġustifikazzjoni billi japprova l-pagament bil-quddiem, sew jekk fl-istess sena u sew jekk aktar tard. VII. Il-Qorti tqis li l-evidenza għall-awditjar miksuba hija suffiċjenti u xierqa biex tipprovdi bażi għall-opinjonijiet tagħha. Affidabbiltà tal-kontijiet Opinjoni dwar l-affidabbiltà tal-kontijiet VIII. Fl-opinjoni tal-Qorti, il-kontijiet konsolidati tal-Unjoni Ewropea għas-sena li ntemmet fil-31 ta' Diċembru 2013 jippreżentaw b'mod ġust, fl-aspetti materjali kollha, il-pożizzjoni finanzjarja tal-Unjoni fil-31 ta' Diċembru 2013, ir-riżultati tal-operazzjonijiet tagħha, il-flussi tal-flus tagħha, u l-bidliet fl-assi netti għas-sena li ntemmet dakinhar, skont ir-Regolament Finanzjarju u r-regoli kontabilistiċi bbażati fuq standards tal-kontabbiltà li huma aċċettati internazzjonalment għas-settur pubbliku. Legalità u regolarità tat-tranżazzjonijiet li fuqhom huma bbażati l-kontijiet Dħul Opinjoni dwar il-legalità u r-regolarità tad-dħul li fuqu huma bbażati l-kontijiet IX. Fl-opinjoni tal-Qorti, id-dħul li fuqu huma bbażati l-kontijiet għas-sena li ntemmet fil-31 ta’ Diċembru 2013 huwa legali u regolari fl-aspetti materjali kollha. Impenji Opinjoni dwar il-legalità u r-regolarità tal-impenji li fuqhom huma bbażati l-kontijiet X. Fl-opinjoni tal-Qorti, l-impenji li fuqhom huma bbażati l-kontijiet għas-sena li ntemmet fil-31 ta’ Diċembru 2013 huma legali u regolari fl-aspetti materjali kollha. Pagamenti Bażi għal opinjoni avversa dwar il-legalità u r-regolarità tal-pagamenti li fuqhom huma bbażati l-kontijiet XI. Il-gruppi kollha tal-politika li jkopru nfiq operazzjonali huma materjalment milquta minn żball. L-istima tal-Qorti għar-rata tal-iżball l-aktar probabbli għall-pagamenti kontabilizzati għall-ispejjeż li fuqhom huma bbażati l-kontijiet hija ta’ 4,7 %. Is-sistemi ta’ superviżjoni u kontroll eżaminati kienu parzjalment effettivi biex jiżguraw il-legalità u r-regolarità tal-pagamenti li fuqhom huma bbażati l-kontijiet. Opinjoni avversa dwar il-legalità u r-regolarità tal-pagamenti li fuqhom huma bbażati l-kontijiet XII. FI-opinjoni tal-Qorti, minħabba s-sinifikat tal-kwistjonijiet deskritti fil-paragrafu tal-bażi għall-opinjoni avversa dwar il-legalità u r-regolarità tal-pagamenti li fuqhom huma bbażati l-kontijiet, il-pagamenti li fuqhom huma bbażati l-kontijiet għas-sena li ntemmet fil-31 ta’ Diċembru 2013 huma materjalment milquta minn żball. L-4 ta' Settembru 2014 Vítor Manuel da SILVA CALDEIRA President Il-Qorti Ewropea tal-Awdituri 12, rue Alcide De Gasperi, 1615 Luxembourg, LUXEMBOURG L-OSSERVAZZJONIJIET TAL-QORTI INTRODUZZJONI 1.1. Il-baġit tal-Unjoni Ewropea (UE) huwa l-istrument għall-finanzjament tal-objettivi ta' politika tal-UE. L-infiq tal-UE jammonta għal madwar wieħed fil-mija tal-introjtu nazzjonali gross tal-UE (madwar EUR 290 għal kull ċittadin tal-UE fl-2013). Dan jirrappreżenta, bejn wieħed u ieħor, tnejn fil-mija tal-infiq pubbliku totali tal-Istati Membri tal-UE. Il- Graff 1.1 tqabbel il-baġit implimentat totali tal-UE tal-2013 mal-infiq pubbliku (3) tal-Istati Membri tal-UE fl-2013. Graff 1.1 — Infiq totali 2013 tal-gvernijiet ġenerali tal-Istati Membri tal-Unjoni Ewropea u nfiq tal-UE fl-2013 (f’EUR miljun) Sors: L-Unjoni Ewropea: Il-kontijiet annwali konsolidati 2013 tal-Unjoni Ewropea – riżultat tal-implimentazzjoni tal-baġit tal-UE – it-Tabella 1.1 pagamenti (ara l- Anness 1.3 – it-Tabella 5). L-Istati Membri: L-Eurostat – Statistika tal-gvernijiet – Dħul, infiq u aggregati prinċipali tal-gvernijiet – Infiq totali 2013 tal-gvernijiet ġenerali. (http://epp.eurostat.ec.europa.eu/portal/page/portal/government_finance_statistics/data/database). L-OSSERVAZZJONIJIET TAL-QORTI 1.2. L-infiq tal-UE huwa ddominat minn żewġ tipi ta’ nfiq: (a) programmi bbażati fuq drittijiet, fejn il-pagament huwa bbażat fuq l-issodisfar ta’ ċerti kundizzjonijiet (inkluża għajnuna diretta għall-bdiewa (il-Kapitolu 3) u appoġġ baġitarju dirett (il-Kapitolu 7); u (b) skemi ta’ rimborż, fejn l-UE tirrimborża spejjeż eliġibbli għal attivitajiet eliġibbli (inkluż l-iżvilupp rurali u reġjonali (il-Kapitoli 4 u 5), skemi ta’ taħriġ (il-Kapitolu 6), proġetti ta’ żvilupp (il-Kapitolu 7) u proġetti ta’ riċerka (il-Kapitolu 8)). 1.3. Ir-rwol tal-Qorti Ewropea tal-Awdituri jinkludi: — il-valutazzjoni dwar jekk il-baġit tal-UE jintużax skont il-liġijiet u r-regolamenti applikabbli, — l-espressjoni tal-fehma tagħha dwar jekk il-kontijiet tal-Unjoni Ewropea humiex affidabbli, — ir-rappurtar dwar l-eżaminar tal-ekonomija, l-effiċjenza u l-effettività tal-infiq tal-UE, u — l-għoti ta' opinjonijiet dwar leġiżlazzjoni proposta b’impatt fuq il-ġestjoni tar-riżorsi. L-ewwel tnejn minn dawn ir-responsabbiltajiet jiġu ssodisfati permezz tal-pubblikazzjoni tad-Dikjarazzjoni ta’ Assigurazzjoni (4) (ara l-paragrafu 1.5). 1.4. Dan il-kapitolu tar-rapport annwali: — jistipula l-isfond għad-Dikjarazzjoni ta’ Assigurazzjoni tal-Qorti u jiġbor fil-qosor is-sejbiet u l-konklużjonijiet tal-awditjar li fuqhom hija bbażata din id-dikjarazzjoni, — jipprovdi informazzjoni dwar il-ġestjoni tal-baġit tal-UE, — jispjega kif il-Qorti twettaq l-awditu tagħha tal-affidabbiltà tal-kontijiet u tar-regolarità tat-tranżazzjonijiet (ara l- Anness 1.1 ), u — jippreżenta l-azzjonijiet meħuda mill-Kummissjoni b'rispons għall-osservazzjonijiet u r-rakkomandazzjonijiet tal-Qorti f'rapporti annwali preċedenti dwar l-affidabbiltà tal-kontijiet (ara l- Anness 1.2 ). 1.5. Il-Qorti tal-Awdituri tipprovdi lill-Parlament Ewropew u lill-Kunsill b’Dikjarazzjoni ta' Assigurazzjoni rigward l-affidabbiltà tal-kontijiet u r-regolarità tat-tranżazzjonijiet ta' bażi. Il-Qorti tissupplimenta din id-dikjarazzjoni b’valutazzjonijiet speċifiċi ta’ kull qasam kbir ta’ attività tal-UE. Dawn il-valutazzjonijiet speċifiċi ma jikkostitwixxux opinjonijiet tal-awditjar; huma jippreżentaw kwistjonijiet sinifikanti, li huma speċifiċi għal kull grupp tal-politika. Il-konklużjoni ta' kull valutazzjoni speċifika hija bbażata fuq l-evidenza kumplessiva għall-awditjar miġbura fil-livell tal-grupp tal-politika. 1.6. L-għan tax-xogħol dwar l-affidabbiltà tal-kontijiet tal-Unjoni Ewropea huwa li tinkiseb evidenza xierqa u suffiċjenti biex jiġi konkluż il-punt sa fejn id-dħul, l-infiq, l-assi u l-obbligazzjonijiet ġew irreġistrati sewwa u li l-kontijiet konsolidati (ara s-silta fl- Anness 1.3 ) jippreżentaw sewwa l-pożizzjoni finanzjarja fil-31 ta' Diċembru 2013, u d-dħul, l-ispejjeż u l-flussi tal-flus u l-bidliet fl-assi netti għas-sena li ntemmet dakinhar (ara l-paragrafi 1.9 sa 1.11). 1.7. L-għan tax-xogħol dwar ir-regolarità tat-tranżazzjonijiet li fuqhom huma bbażati l-kontijiet konsolidati 2013 huwa li tinkiseb evidenza xierqa u suffiċjenti biex tittieħed konklużjoni dwar jekk dawk it-tranżazzjonijiet humiex skont ir-regolamenti applikabbli jew id-dispożizzjonijiet kuntrattwali, u jekk ġewx ikkalkulati b'mod korrett (ara l-paragrafi 1.16 sa 1.24 għal ħarsa ġenerali lejn ir-riżultati u l-Kapitoli 2 sa 9 għal aktar dettalji). 1.8. L-għan tal-eżaminar tar-rapporti annwali tal-attività tas-servizzi tal-Kummissjoni u tar-rapport ta' sinteżi relatat huwa li jiġi vvalutat il-punt sa fejn huma jipprovdu valutazzjoni ġusta tal-kwalità tal-ġestjoni finanzjarja, u għaldaqstant jgħinu jiffurmaw opinjoni dwar l-affidabbiltà tal-kontijiet u dwar ir-regolarità tad-dħul u l-infiq (ara l-paragrafi 1.25 sa 1.40, u l-osservazzjonijiet relatati fit-taqsimiet “Eżaminar tas-sistemi ta' kontroll magħżula” fil-Kapitoli 2 sa 9 (5)). L-OSSERVAZZJONIJIET TAL-QORTI IR-RISPOSTI MILL-KUMMISSJONI SEJBIET TAL-AWDITJAR GĦALL-2013 Affidabbiltà tal-kontijiet 1.9. L-osservazzjonijiet tal-Qorti jikkonċernaw il-kontijiet konsolidati tal-Unjoni Ewropea għas-sena finanzjarja 2013 imħejjija mill-uffiċjal tal-kontabbiltà tal-Kummissjoni, approvati mill-Kummissjoni f’konformità mar-Regolament Finanzjarju (6) u li ġew riċevuti, flimkien mal-ittra tar-rappreżentazzjonijiet tal-uffiċjal tal-kontabbiltà, mingħand il-Qorti fil-31 ta' Lulju 2014. Il-kontijiet konsolidati jinkludu: (a) ir-rapporti finanzjarji konsolidati li jkopru l-karta tal-bilanċ (li tippreżenta l-assi u l-obbligazzjonijiet fi tmiem is-sena), id-dikjarazzjoni tal-prestazzjoni finanzjarja (li tirrikonoxxi l-introjtu u l-infiq tas-sena), id-dikjarazzjoni tal-flussi tal-flus (li tiżvela kif bidliet fil-kontijiet jaffettwaw il-flus kontanti u l-ekwivalenti tal-flus kontanti) u d-dikjarazzjoni ta’ bidliet fl-assi netti kif ukoll in-noti relatati; (b) ir-rapporti aggregati dwar l-implimentazzjoni tal-baġit li tkopri d-dħul u l-infiq għas-sena kif ukoll in-noti relatati. 1.10. Bħala parti mill-awditu tar-rapporti finanzjarji 2013, il-Qorti użat is-servizzi ta' attwarju indipendenti biex teżamina l-kalkolu u d-divulgazzjoni tal-benefiċċji tal-impjegati koperti mill-Iskema tal-Pensjoni tal-Uffiċjali Ewropej. Dan jappoġġa l-konklużjoni ġenerali tal-Qorti dwar il-kontijiet konsolidati 2013. Madankollu, ix-xogħol imwettaq jindika ħtieġa għall-Kummissjoni li ttejjeb l-affidabbiltà tad-data tas-sors u li tiżgura li għandha r-riżorsi tekniċi xierqa meħtieġa għall-valutazzjoni ta' din l-obbligazzjoni. 1.10. Il-Kummissjoni tieħu nota tal-evalwazzjoni pożittiva u se tkompli ttejjeb il-metodi tagħha f’dan il-qasam. 1.11. L-awditu mill-Qorti tal-kontijiet konsolidati 2013 sab li dawn kienu ħielsa minn dikjarazzjonijiet skorretti materjali (ara wkoll l- Anness 1.2 ). Sfidi ġodda fil-preżentazzjoni ta’ informazzjoni finanzjarja affidabbli 1.12. Żviluppi għaddejjin fil-ġestjoni finanzjarja tal-UE jinkludu l-użu dejjem jikber minn korrezzjonijiet netti u minn strumenti finanzjarji. Dan ifisser li l-Kummissjoni se tiffaċċja sfidi dejjem jikbru, fil-preżentazzjoni ta’ informazzjoni finanzjarja affidabbli. Dawn jinkludu: 1.12. Korrezzjonijiet finanzjarji netti li huma użati fil-Politika Agrikola Komuni sa mill-1976 se japplikaw ukoll b'mod sistematiku fil-qasam tal-koeżjoni għall-perjodu ta’ programmazzjoni 2014–2020. (a) l-indikazzjoni fi ħdan il-kontijiet, tal-użu estiż minn korrezzjonijiet finanzjarji netti fil-qasam tal-koeżjoni, id-distinzjoni ta' dawn tal-aħħar minn mekkaniżmi korrettivi oħra, u l-għoti ta' informazzjoni dwar l-impatt differenti tad-diversi mekkaniżmi korrettivi fil-komunikazzjoni annwali tagħha dwar il-protezzjoni tal-baġit tal-UE (7) (ara l-paragrafu 1.13); (a) Ammonti li jirriżultaw mill-użu estiż ta’ korrezzjonijiet finanzjarji netti fil-qasam tal-koeżjoni se jkunu riflessi fil-kontijiet li japplikaw proċeduri komuni tal-kontabilità. B’reazzjoni għal talba mill-Parlament Ewropew, il-Kummissjoni se tinkludi kapitolu dwar il-korrezzjonijiet finanzjarji netti annwali tagħha skont il-Komunikazzjoni dwar il-protezzjoni tal-baġit tal-UE. (b) l-introduzzjoni ta' proċeduri ġodda għar-reġistrazzjoni tal-operat tal-mekkaniżmi korrettivi kollha ppreżentati fin-Nota 6 fi ħdan sistemi kontabilistiċi konvenzjonali, u l-ikkonfermar tat-twaqqit, l-oriġini u n-natura ta’ dawn il-mekkaniżmi mal-korpi kkonċernati (ara l-paragrafu 1.14); (b) Il-Kummissjoni se tirrieżamina l-proċeduri fis-seħħ filwaqt li tqis ir-rekwiżiti ġodda ta’ rapportar iżda tikkunsidra li t-tranżazzjonijiet marbuta mal-iskambju ta' proġetti/nefqa eliġibbli/kontra dawk ineliġibbli mill-Istati Membri għandhom l-ewwel ikunu rreġistrati f’sistemi ta’ kontabilità nazzjonali. Fir-rigward tal-qafas regolatorju l-ġdid dwar korrezzjonijiet finanzjarji netti, ara r-risposta għall-paragrafu 1.12 (a). (c) l-ikkompletar tal-proċess tar-reġistrazzjoni u l-kejl ta’ strumenti finanzjarji u strumenti ta’ inġinerija finanzjarja skont l-istandards internazzjonali tal-kontabbiltà għas-settur pubbliku (kif meħtieġ mill-Artikolu 140(11) tar-Regolament Finanzjarju), b’mod partikolari permezz ta’ proċeduri affidabbli għall-identifikazzjoni u r-reġistrazzjoni ta' indeboliment; (c) Il-Kummissjoni għandha proċess tar-rapportar għal strumenti finanzjarji fis-seħħ abbażi tar-Regola 11 tal-Kontabilità tal-UE li hija f’konformità mal-IPSAS. Hija ħarġet linji gwida għal kontijiet fiduċjarji kif ukoll rekwiżiti ta’ rappurtar ta’ tmiem is-sena dettaljati fi Ftehimiet tal-qafas finanzjarju u amministrattiv (FAFA) mal-BEI u l-FEI. Il-Kummissjoni qiegħda fil-proċess li tanalizza s-sitwazzjoni tal-istrumenti finanzjarji ta’ qabel l-2014. Il-Kummissjoni tenfasizza li l-Artikolu 140 tar-Regolament Finanzjarju huwa applikabbli għall-istrumenti finanzjarji b'ġestjoni diretta u indiretta biss. Strumenti ta’ inġinerija finanzjarja b'ġestjoni kondiviża huma koperti bis-CPR u huma kkontabbilizzati bħala avvanzi lil Stati Membri skont ir-regoli tal-kontabilità tal-UE. (d) il-ksib ta’ informazzjoni dwar il-flus kontanti miżmuma sakemm isir l-użu inizjali minnhom (ara l-paragrafu 1.48); u (d) Il-Kummissjoni se teżamina flimkien mal-Istati Membri kif l-informazzjoni tista' tittejjeb aktar bil-mod kif qed tissuġġerixxi l-Qorti, filwaqt li wieħed iżomm f’moħħu kunsiderazzjonijiet tal-kostbenefiċċju. (e) l-iżgurar li s-servizzi kollha tal-Kummissjoni japprovaw pagamenti bil-quddiem biss abbażi ta’ nfiq imġarrab, appoġġat b'informazzjoni affidabbli minn riċevituri (ara l-Kapitolu 7, il-paragrafu 7.25, ir-Rakkomandazzjoni 1). (e) Ir-regoli tal-kontabilità eżistenti u l-gwida diġà kkomunikati lid-DĠs jikkjarifikaw it-trattament korrett li għandu jkun segwit għall-ikklerjar. Id-DĠ ELARG se jistabbilixxi proċedura ġdida, f’konformità mar-regoli u r-regolamenti applikabbli. Għoti ta' informazzjoni aħjar dwar mekkaniżmi korrettivi 1.13. Iċ-cifri fil-qosor għal korrezzjonijiet finanzjarji huma ppreżentati fin-Nota 6 għall-kontijiet konsolidati tal-UE. Dawn huma elaborati aktar f’komunikazzjoni annwali mill-Kummissjoni dwar il-protezzjoni tal-baġit tal-UE. Fil-preżent, la n-Nota 6 u lanqas il-komunikazzjoni annwali mill-Kummissjoni ma tiġbor fil-qosor l-impatt, li jvarja, ta' għadd ta' aġġustamenti korrettivi differenti: 1.13. Il-Kummissjoni se tikkunsidra l-preżentazzjoni ta’ din l-informazzjoni, waqt li tikkunsidra l-kostijiet u l-benefiċċji ta’ dan l-approċċ. (a) — ċaħda tal-infiq iddikjarat mill-Istati Membri qabel l-aċċettazzjoni mill-Kummissjoni, jew — aġġustamenti fl-infiq aċċettat wara r-rimborż mill-Kummissjoni; (b) — aġġustamenti fil-livell tal-proġett, jew — korrezzjonijiet fil-livell tal-programm biss; (c) — korrezzjonijiet li jnaqqsu l-pakkett tal-infiq għal Stati Membri individwali (korrezzjonijiet finanzjarji netti), jew — ftehimiet li jippermettu s-sostituzzjoni ta’ nfiq irregolari b’dikjarazzjonijiet ġodda. (c) Ara r-risposta għall-paragrafu 1.12(a). 1.14. L-informazzjoni ppreżentata fin-Nota 6 tiffoka fuq ir-rwol superviżorju tal-Kummissjoni u tinkludi ċifri kemm fuq bażi annwali kif ukoll fuq dik kumulattiva (8). Madankollu, il-mekkaniżmi miġbura fil-qosor fin-nota: 1.14. (a) jinvolvu ħafna atturi minn awtoritajiet nazzjonali u mis-servizzi tal-Kummissjoni; (a) Din hija n-natura/l-istruttura tas-sistema ta’ ġestjoni kondiviża. (b) jieħdu bosta snin biex jiġu kkompletati (b’mod partikolari għall-infiq għall-koeżjoni, fejn madwar erbgħa minn ħamsa tal-korrezzjonijiet li saru matul is-snin 2007 sa 2013 huma relatati ma' programmi operazzjonali ta’ perjodi preċedenti, ara l- Graff 1.2 ); u (b) Ara r-risposta għall-paragrafu 1.18. (c) huma, għall-koeżjoni, fil-biċċa l-kbira rreġistrati barra s-sistema kontabilistika tal-Kummissjoni. (c) Il-Kummissjoni tinnota li l-informazzjoni hija parzjalment irreġistrata barra mis-sistema ta’ kontabilità tal-Kummissjoni f’konformità mal-bażi ġuridika sottostanti u l-fatt li dawn it-tranżazzjonijiet huma tranżazzjonijiet tal-Istat Membru, u mhux tal-Kummissjoni. Ara r-risposta għall-paragrafu 1.12(b) 1.15. Għaldaqstant, huwa importanti li l-Kummissjoni tistabbilixxi proċeduri tajba għall-ikkonfermar tat-twaqqit, l-oriġini u l-ammont ta’ miżuri korrettivi mal-Istati Membri li jagħtu aċċertament akbar dwar il-preċiżjoni taċ-ċifri ppreżentati fil-kontijiet u fil-komunikazzjoni annwali dwar il-protezzjoni tal-baġit tal-UE. 1.15. Il-Kummissjoni se teżamina mal-Istati Membri kif sistemi ta’ informazzjoni eżistenti jistgħu jittejbu ulterjorment bil-mod li qed tissuġġerixxi l-Qorti. Graff 1.2 – Korrezzjonijiet finanzjarji għall-agrikoltura u l-koeżjoni rrappurtati mill-Kummissjoni fis-snin 2007 sa 2013, skont il-perjodu L-OSSERVAZZJONIJIET TAL-QORTI Ħarsa ġenerali lejn ir-riżultati tal-awditjar dwar ir-regolarità tat-tranżazzjonijiet 1.16. Il-Qorti tippreżenta r-riżultati tal-awditjar tagħha dwar id-dħul fil-Kapitolu 2 u dwar l-infiq fil-Kapitoli 3 sa 9 (ara t- Tabella 1.1 ). Tabella 1.1 – Tranżazzjonijiet suġġetti għall-awditu għall-Kapitoli 3 sa 9 tar-rapport annwali (EUR miljun) Kapitoli tar-Rapport Annwali Pagamenti li saru fl-2013 Tranżazzjonijiet suġġetti għall-awditu fl-2013 (A) (B) Kapitolu 3 Agrikoltura: suq u appoġġ dirett 45 004 45 016 Kapitolu 4 Żvilupp rurali, ambjent, sajd u saħħa 14 780 15 581 Kapitolu 5 Politika reġjonali, trasport u enerġija 45 084 45 477 Kapitolu 6 Impjiegi u affarijiet soċjali 14 017 16 200 Kapitolu 7 Relazzjonijiet esterni, għajnuna u tkabbir 6 180 6 019 Kapitolu 8 Riċerka u politiki interni oħra 13 156 10 431 Kapitolu 9 Nefqa amministrattiva u nfiq relatat (40) 10 248 10 600 Total 1 48 469 1 49 324 It-“Tranżazzjonijiet suġġetti għall-awditu fl-2013” (B) jikkonsistu f'“Pagamenti li saru fl-2013” (A) ħlief għal pagamenti bil-quddiem li saru fl-2013 (EUR 16 763 miljun) u inklużi l-approvazzjonijiet ta' pagamenti bil-quddiem fl-2013 (EUR 15 842 miljun) kif ukoll żborżamenti li saru lir-riċevituri finali mill-SIF (EUR 1 776 miljun). L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.17. Ir-riżultati tal-awditjar 2013 jindikaw li d-dħul (EUR 1 49 504 miljun) u t-tranżazzjonijiet fil-grupp tal-politika nefqa amministrattiva u nfiq relatat (EUR 10 600 miljun) kienu ħielsa minn żball materjali u li s-sistemi ta' superviżjoni u kontroll eżaminati kienu effettivi (ara t- Tabella 1.2 u l-paragrafi 2.27 u 9.18). Il-gruppi kollha tal-politika li jkopru n-nefqa operazzjonali kienu milquta minn żball materjali (ara l-paragrafi 3.44, 4.35, 5.61 sa 5.62, 6.39 sa 6.40, 7.22 sa 7.23 u 8.33 sa 8.34). L-impenji kienu ħielsa minn żball materjali. 1.17. Il-Kummissjoni tifhem li r-rata ta’ żball irrappurtata mill-Qorti hija estimu annwali li jqis il-korrezzjonijiet tan-nefqa tal-proġett jew rimborżi milquta minn żbalji misjuba u rreġistrati qabel l-awditu tal-Qorti. Il-Kummissjoni tissottolinja li hija marbuta mir-Regolament Finanzjarju, li jistipula fl-Artikolu 32(e) li s-sistema ta’ kontroll intern tagħha għandha tiżgura, fost affarijiet oħra, “kontroll adegwat tar-riskji li jirrigwardaw il-legalità u r-regolarità tat-tranżazzjonijiet sottostanti meta jitqies il-karattru pluriennali tal-programmi u n-natura tal-pagamenti”. Il-Kummissjoni se tkompli teżerċita r-rwol superviżorju tagħha, b’mod partikolari billi timplimenta l-korrezzjonijiet u l-irkupri finanzjarji f’livell li jikkorrispondi mal-livell tal-irregolaritajiet u tan-nuqqasijiet identifikati. Minħabba l-qafas ġuridiku li jipproteġi l-interessi finanzjarji tal-Unjoni, il-kumplessità tal-proċeduri relatati, u l-għadd ta' saffi ta' kontroll involuti f'ħafna oqsma l-iżbalji jiġu kkoreġuti biss bosta snin wara li jkunu saru. Barra minn hekk, ir-Regolament Finanzjarju (l-Artikolu 80.4) jipprevedi l-użu ta’ korrezzjonijiet estrapolati jew b’rata fissa skont ir-regoli speċifiċi għas-setturi fejn ammonti minfuqa b'manjiera mhux xierqa ma jistgħux jiġu preċiżament identifikati, li hija sitwazzjoni komuni. Il-Kummissjoni aġixxiet fil-limiti tal-kompetenzi tagħha u b’rispett sħiħ għar-regolamenti eżistenti sabiex tipproteġi l-baġit tal-UE. Skont l-approċċ tal-awditu tal-Qorti, isiru aġġustamenti sakemm tkun stabbilita rabta mal-operazzjonijiet individwali. Il-Kummissjoni tqis li r-rata tal-iżbalji annwali rappreżentattiva tal-Qorti għandha titqies fil-kuntest tal-karattru pluriennali tal-interventi tal-UE (ara wkoll il-paragrafi 3.7, inċiż 3.44 1, 4.6, 4.36 l-1 inċiż, 5.20, 5.21, 6.13). Il-Kummissjoni taqbel mal-valutazzjoni tal-Qorti tal-iżbalji rrappurtati minbarra l-għadd limitat ta’ eċċezzjonijiet deskritti fil-paragrafi: 3.6(b), 3.7, 3.13, 4.5(b), 4.7, 4.15, 6.13. Tabella 1.2 – Sommarju 2013 tar-riżultati tal-awditjar dwar ir-regolarità tat-tranżazzjonijiet Kapitolu tar-Rapport Annwali Tranżazzjonijiet suġġetti għall-awditu (miljun EUR) Rata tal-iżball l-aktar probabbli (MLE) 2013 Intervall ta' fiduċja (%) Rata tal-iżball l-aktar probabbli (MLE) 2012 (%) Limitu inferjuri tal-iżball (LEL) Limitu superjuri tal-iżball (UEL) (%) Agrikoltura: suq u appoġġ dirett 45 016 3,6 1,7 5,5 3,8 Żvilupp rurali, ambjent, sajd u saħħa 15 581 6,7 3,5 9,9 7,9 Politika reġjonali, trasport u enerġija 45 477 6,9 3,7 10,1 6,8 Impjiegi u affarijiet soċjali 16 200 3,1 1,5 4,7 3,2 Relazzjonijiet esterni, għajnuna u tkabbir 6 019 2,6 1,2 4,0 3,3 Riċerka u politiki interni oħra 10 431 4,6 2,6 6,6 3,9 Nefqa amministrattiva u nfiq relatat 10 600 1,0 0,0 2,3 0 Total 1 49 324 4,7 3,5 5,9 4,8 Dħul 1 49 504 (41) 0 0 0 0 L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.18. Kumplessivament il-Qorti tikkonkludi li, il-pagamenti (9) kienu materjalment milquta minn żball u li s-sistemi ta' superviżjoni u kontroll eżaminati kienu, b’mod ġenerali, parzjalment effettivi (ara t- Tabella 1.2 ). 1.18. Il-Kummissjoni tirrikonoxxi li s-sistemi eżaminati, kif jidher fl-estimu tar-rata tal-iżbalji tal-Qorti fil-livell tar-riċevituri finali, huma parzjalment effettivi. Bħala konsegwenza tal-operat tas-sistemi superviżorji u ta' kontroll tagħha, il-Kummissjoni implimentat korrezzjonijiet finanzjarji, korrezzjonijiet finanzjarji netti u rkupri fl-2013 li jammontaw għal EUR 3.334 miljun (ammont proviżorju), li jikkorrispondi għall-ekwivalenti ta’ 2,4 % meta mqabbel mal-pagamenti li saru (ara t-Tabella 1.1). Għal analiżi ddettaljata taċ-ċifri skont kull qasam ta’ politika ara hawn taħt: — Kapitolu 3 – Agrikoltura – Is-Suq u l-Appoġġ Dirett: EUR 637 miljun ta’ korrezzjonijiet finanzjarji u rkupri (1,4 % tal-pagamenti li saru); — Kapitolu 4 – Żvilupp Rurali, Ambjent, Sajd u Saħħa: EUR 476 miljun ta’ korrezzjonijiet finanzjarji u rkupri (3,2 % tal-pagamenti li saru); — Kapitolu 5 – Politika Reġjonali, Enerġija u Trasport: EUR 1.029 miljun ta’ korrezzjonijiet finanzjarji u rkupri implimentati (2,3 % tal-pagamenti li saru); — Kapitolu 6 – Impjiegi u Affarijiet Soċjali: EUR 898 miljun (6,4 % tal-pagamenti totali li saru), — Kapitolu 7 – Relazzjonijiet Esterni, Għajnuna u Tkabbir: EUR 93 miljun (1,5 % tal-pagamenti totali li saru), — Kapitolu 8 – Riċerka u Politiki Interni Oħrajn: EUR 197 miljun (1,5 % tal-pagamenti totali li saru) u — Kapitolu 9 – Nefqa amministrattiva: EUR 3 miljun (0 % tal-pagamenti totali li saru). Dan ma jfissirx li l-irkupri, il-korrezzjonijiet finanzjarji u l-korrezzjonijiet finanzjarji netti kollha implimentati fis-sena T jistgħu jitnaqqsu l-iżbalji tas-sena T. Madankollu, dan jimplika li meta ssir valutazzjoni dwar jekk is-sistema ġenerali ta’ kontroll intern hijiex effikaċi biex tipproteġi l-baġit tal-UE fuq bażi pluriennali, kemm ir-rati tal-żbalji kif ukoll l-irkupri/l-korrezzjonijiet finanzjarji għandhom jiġu kkunsidrati.(ara tweġiba għal paragrafu 1.17). Analiżi tar-riżultati tal-awditjar 1.19. Ir-riżultati ta’ din is-sena juru livell ta’ żball materjali fil-biċċa l-kbira mill-partijiet tal-baġit, li huwa qrib dak tal-2012. Kumplessivament, ir-rata ta’ żball stmata għall-2013 hija 4,7 %, tnaqqis ta’ 0,1 punti perċentwali. Fattur sinifikanti fl-2013 kien fl-impatt akbar ta' miżuri korrettivi applikati mill-Istati Membri u mill-Kummissjoni. Li kieku dawn il-miżuri korrettivi ma kinux ġew applikati għat-tranżazzjonijiet ikkampjunati mill-Qorti, il-livell kumplessiv ta' żball stmat kien ikun 1,6 punti perċentwali ogħla. 1.19. Ara r-risposti għal 1.17 u 1.18. 1.20. Ir-riżultati relattivament stabbli nkisbu f'sena li fiha l-infiq fuq in-nefqa l-aktar suxxettibbli għal żball (koeżjoni) żdied b'mod ċar. 1.21. Fatturi oħra b'impatt fuq il-livell ta' żball stmat tal-2013 jinkludu: 1.21. — it-tnaqqis fl-inċidenza ta' żbalji tal-akkwist pubbliku (għalkemm huwa xorta jirrappreżenta parti waħda minn ħamsa tal-livell ta' żball stmat, ara l-paragrafu 1.22 u l- Graff 1.4 ), — għall-kundizzjonalità, għadd għoli ta’ żbalji (aktar minn kwart tal-bdiewa miżjura li kienu suġġetti għal rekwiżiti ta' kundizzjonalità naqsu milli josservaw wieħed minnhom jew aktar) u kopertura usa’ tal-kundizzjonalità kienu jfissru li huma kkontribwixxew 0,2 punti perċentwali għar-rata kumplessiva ta' żball (2012: 0,1 punti perċentwali). Ir-rispett tal-obbligi tal-kundizzjonalità ma jikkostitwixxix kriterju ta’ eliġibbiltà għall-ħlasijiet tal-PAK u, għaldaqstant, il-kontrolli ta' dawn ir-rekwiżiti ma jirrelatawx mal-legalità u r-regolarità tat-tranżazzjonijiet sottostanti. Ara tweġibiet għal paragrafi 3.6(b), 3.7, 3.13, 4.5(b), 4.7, u 4.15. Graff 1.3 – L-istima mill-Qorti tar-rata tal-iżball l-aktar probabbli (2007-2013) (10) L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.22. L-iżbalji marbuta mal-eliġibbiltà fin-nefqa tar-rimborż jiddominaw l-iżbalji maqbuda mill-Qorti fl-2013. L-ispejjeż ineliġibbli inklużi fil-klejms għall-ispejjeż ikkontribwixxew 1,8 punti perċentwali (2012: 1,0), il-kategorija ta' żbalji marbuta ma' proġetti, attivitajiet u benefiċjarji ineliġibbli kkontribwixxiet 1,1 punti perċentwali aktar (2012: 1,1) għal-livell totali ta’ żball, u ksur serju tar-regoli tal-akkwist pubbliku (fil-biċċa l-kbira relatati man-nefqa tar-rimborż, iżda wkoll li jaffettwaw parti min-nefqa amministrattiva) kkontribwixxa 1,0 punti perċentwali aktar (2012: 1,4). Is-sors ewlieni ta’ żball għal-infiq marbut mad-drittijiet kien dikjarazzjonijiet skorretti mill-bdiewa, li kkontribwixxew 0,6 punti perċentwali (2012: 0,8) għal-livell kumplessiv ta’ żball. (ara l- Graff 1.4 ). 1.22. Il-Kummissjoni identifikat ukoll problemi simili waqt l-awditi tagħha. Saru sforzi konsiderevoli mill-Kummissjoni matul l-aħħar perjodu biex tkun identifikata l-kawża ewlenija tal-problemi u jkunu implimentati azzjonijiet korrettivi fejn meħtieġ. Graff 1.4 – Kontribut għar-rata kumplessiva ta' żball stmata skont it-tip ta' żball 1.23. Ripartizzjoni tar-rata kumplessiva ta' żball stmata skont il-kapitolu turi li “Politika reġjonali, trasport u enerġija” (il-Kapitolu 5) jikkontribwixxi madwar żewġ partijiet minn ħamsa tar-rata kumplessiva ta' żball stmata, “Agrikoltura: suq u appoġġ dirett” (il-Kapitolu 3) jikkontribwixxi madwar kwart u “Żvilupp rurali, ambjent, sajd u saħħa” (il-Kapitolu 4) jikkontribwixxi madwar waħda minn sebgħa (ara l- Graff 1.5 ). Ma hemm l-ebda bidla sinifikanti f'din id-distribuzzjoni meta mqabbla mal-2012. Graff 1.5 – Kontribut għar-rata kumplessiva ta' żball stmata skont il-kapitolu tar-rapport annwali L-OSSERVAZZJONIJIET TAL-QORTI 1.24. Il-Qorti tikkalkula li r-rata ta’ żball stmata meħuda globalment fuq l-infiq tal-ġestjoni kondiviża tammonta għal 5,2 % (2012: 5,3 %) u fuq il-forom l-oħra kollha ta’ nefqa operazzjonali (11) hija 3,7 % (2012: 4,3 %). Ir-rata ta’ żball stmata għan-nefqa amministrattiva hija 1 % fl-2013 (2012: 0 %). Analiżi tar-rapport ta' sinteżi u tar-rapporti annwali tal-attività Rapporti annwali tal-attività Id-diretturi ġenerali jirrappurtaw kull sena dwar ir-regolarità ... 1.25. Il-Kummissjoni teħtieġ mid-diretturi ġenerali (12) li dawn jipprovdu dikjarazzjonijiet ta’ assigurazzjoni dwar il-legalità u r-regolarità tat-tranżazzjonijiet ta’ bażi fir-rapporti annwali tal-attività tagħhom (13) (ir-rappurtar dwar il-prestazzjoni fi ħdan il-qafas tar-rapporti annwali tal-attività huwa diskuss fil-Kapitolu 10). Meta ma jkunux jistgħu jagħtu aċċertament dwar segment sinifikanti tal-infiq, huma joħorġu riżerva. Id-diretturi ġenerali għandhom jikkwalifikaw l-aċċertament tagħhom fejn: (a) ikun seħħ avveniment b’implikazzjonijiet serji għar-reputazzjoni tal-Kummissjoni, jew (b) l-impatt tal-livelli ta’ żball stmati, mingħajr l-inklużjoni ta' korrezzjonijiet finanzjarji u rkupri li diġà saru, jibqa’ materjali. 1.26. Fl-2013 is-Segretarjat Ġenerali u d-DĠ Baġit aġġornaw il-gwida (14) dwar l-abbozzar u l-preżentazzjoni tal-informazzjoni fir-rapporti annwali tal-attività tagħhom u l-bażi għar-riżervi. Ir-rapporti annwali tal-attività issa għandhom l-għan li jippreżentaw messaġġ konsistenti fi tliet saffi ta' informazzjoni: (1) sommarju, (2) deskrizzjoni tal-kisbiet, tal-ġestjoni u tal-valutazzjonijiet u (3) annessi dettaljati. Element ġdid fil-gwida jeħtieġ mid-diretturi ġenerali li dawn jidentifikaw oqsma ta’ żball persistentement għoli. Din il-gwida twieġeb ukoll għar-rekwiżit fir-Regolament Finanzjarju li l-Kummissjoni għandha tieħu jew tipproponi azzjoni xierqa fejn il-livell ta’ żball ikun persistement għoli (15). L-OSSERVAZZJONIJIET TAL-QORTI IR-RISPOSTI MILL-KUMMISSJONI ... u rreġistraw anqas riżervi peress li l-livelli ta’ pagament naqsu fir-rigward ta' xi programmi b’riskju ogħla. 1.27. Id-diretturi ġenerali għamlu total ta’ 17-il riżerva kwantifikata fl-2013 meta mqabbla ma’ 23 riżerva fl-2012 (ara t- Tabella 1.3 ). L-akbar fattur fit-tnaqqis fl-għadd ta’ riżervi kien it-tnaqqis fil-livell ta’ pagamenti taħt is-Sitt Programm Kwadru (FP6) u taħt il-programmi operazzjonali ta' koeżjoni 2000-2006 (16) (suġġetti għal ħames riżervi kwantifikati (17) fl-2012, iżda l-ebda waħda fl-2013). Id-DĠ responsabbli xorta se jkollhom bżonn japprovaw klejms għall-infiq għal dawn il-programmi (18). 1.28. Fid-dawl tal-osservazzjonijiet mill-Qorti (19) u mis-Servizz tal-Awditjar Intern, id-Direttur Ġenerali għall-Agrikoltura u l-Iżvilupp Rurali introduċa żewġ riżervi ġodda. Ir-riżervi addizzjonali u l-kwantifikazzjoni aġġustata ta’ riżervi kontinwati fir-rapport annwali tal-attività tad-DĠ Agrikoltura u Żvilupp Rurali jipprovdu stampa aktar realistika tal-qasam ta’ politika meta mqabbla mas-sena l-oħra. Madankollu, il-Qorti tinnota l-limitazzjonijiet għall-approċċ segwit (il-paragrafi 3.39 sa 3.43). 1.28. Id-DĠ AGRI ħa approċċ magħmul minn diversi saffi għall-bini ta’ assigurazzjoni, li jirrikonoxxi li kull saff ta’ assigurazzjoni meħuda waħedha tista’ ma tkunx biżżejjed. Dan huwa preċiżament għaliex il-Kummissjoni integrat l-informazzjoni kollha disponibbli sabiex tagħmel l-aktar estimu solidu tar-rata ta’ żball residwu u b’hekk tiddetermina fejn ir-riżervi jkunu meħtieġa. Ir-rapporti annwali tal-attività għadhom qed jevolvu u għaldaqstant huma diffiċli biex jitqabblu bejn is-snin. 1.29. Bidliet fil-preżentazzjoni introdotti fl-2013 ifissru li r-rapporti annwali tal-attività jipprovdu aktar minn stima waħda tal-“ammonti f’riskju” (huwa nnifsu kunċett ikkumplikat, ara l-paragrafi 1.31 u 1.32). Ir-rata ta’ żball li fuqha huwa bbażat dan il-kalkolu tinsab, madankollu, fit-tarf inferjuri tal-firxa stmata mill-Qorti. Filwaqt li r-rati ta' riskju fil-qasam ewlieni tal-koeżjoni huma rrappurtati madwar firxa ta’ riżultati possibbli (20), is-sommarju eżekuttiv jiffoka fuq ċifra aktar baxxa (21) (ara l-Kapitolu 3, il-paragrafu 3.42, il-Kapitolu 5, il-paragrafi 5.46, 5.47, 5.51, 5.52, 5.57, u l-Kapitolu 6, il-paragrafi 6.34 sa 6.38). 1.29. Il-Kummissjoni ħadet passi biex tarmonizza u tissimplifika l-istruttura tar-Rapporti ta’ Attività Annwali sabiex titjieb iċ-ċarezza u l-konsistenza. Il-Kummissjoni tqis li l-estimi tagħha huma ġeneralment konformi ma’ dawk tal-Qorti. Barra minn hekk, l-estimu tar-rata ta’ żball residwu għal Kapitolu 3 huwa pjuttost eqreb għall-medjan milli għaċ-ċifra l-aktar baxxa tal-intervall ta’ kunfidenza. 1.30. Żewġ direttorati ġenerali (22) kienu suġġetti għal “analiżi limitata”, u tlieta għal analiżi ta' segwitu (23) mwettqa mis-Servizz tal-Awditjar Intern (IAS) tal-Kummissjoni. L-analiżi limitata tar-rata tal-iżball residwu għad-DĠ Politika Reġjonali u Urbana sabet li s-sistema għall-iċċekkjar u l-korrezzjoni tar-rati ta’ żball tal-Istati Membri hija relattivament ippjanata tajjeb, iżda li madankollu kien hemm inċertezzi u dgħufijiet sinifikanti fiċ-ċifri. Għad-DĠ Agrikoltura u Żvilupp Rurali l-IAS sab li d-direttur ġenerali għandu bażi aktar solida biex jipprovdi aċċertament meta mqabbel mal-2012. Madankollu, l-arranġamenti għall-ġbir, l-ipproċessar u r-rappurtar tal-informazzjoni għad iridu jitjiebu. 1.30. L-azzjonijiet diġà mibdija mid-DĠ AGRI fl-2012 jkomplu sabiex jiġu awtomatizzati l-ġbir u l-ipproċessar tad-dejta u b’hekk iġibu magħhom it-titjib ulterjuri rrakkomandat mill-IAS. Il-Kummissjoni issa tippreżenta żewġ miżuri ta' “ammonti f'riskju”. 1.31. It- Tabella 1.3 tippreżenta żewġ “ammonti f'riskju meħuda mir-rapporti annwali tal-attività”. L-ammont ogħla, li jammonta għal total ta' EUR 4 179 miljun (24), huwa l-ammont imsemmi fit-Taqsima 4.1 tar-rapport ta’ sinteżi (ara l-paragrafu 1.35). Il-preżentazzjoni ta' din iċ-ċifra tirrappreżenta titjib meta mqabbla mal-2012 (ara l-paragrafu 1.36). L-ammont aktar baxx (EUR 2 437 miljun) huwa l-kwantifikazzjoni tar-riżervi, li saret mid-diretturi ġenerali fir-rapporti annwali tal-attività. 1.31. Il-Kummissjoni tinnota li r-Rapport ta’ Sinteżi jinkludi definizzjoni ta’ “ammont f’riskju”, tabella ta’ riżervi kwantifikati u estimu tal-ammont f’riskju għan-nefqa mhux taħt riżerva. Għalkemm l-approċċ “klassiku” (ibbażat fuq ammonti f’riskju minn dawk l-attivitajiet li huma taħt riżerva) baqa' l-metodu ewlieni biex jiġu stmati l-ammonti f’riskju, id-DĠ b'ġestjoni kondiviża madankollu ppreżentaw ukoll fir-RAA tagħhom il-metodu alternattiv (xenarju massimu) inklużi dawk l-oqsma b’rata ta’ żbalji relattivament iktar baxxi u mhux taħt riżerva. 1.32. Il-Qorti tqis li xi rapporti annwali tal-attività jistgħu jistmaw “ammonti f'riskju” b'mod insuffiċjenti. Għaldaqstant, jista' jkun li l-valutazzjoni mill-Kummissjoni ta’ oqsma differenti ta’ nfiq, u l-identifikazzjoni ta’ oqsma ta’ żball persistentement għoli, ma tkunx robusta biżżejjed (ara l-paragrafu 1.29). 1.32. Fil-fehma tal-Kummissjoni, il-valutazzjoni tagħha ta’ oqsma differenti ta’ nfiq, u l-identifikazzjoni ta’ oqsma b'ammont ta' żbalji għoli b’mod persistenti, huwa b’saħħtu biżżejjed, wara l-implimentazzjoni ta’ miżuri li jindirizzaw dgħufijiet identifikati qabel. Tabella 1.3 – Riżervi kwantifikati fir-rapporti annwali tal-attività tal-Kummissjoni (EUR miljun) Kapitolu DĠ/Servizz (42) Raġuni għar-riżerva Total tal-pagamenti għal attivitajiet rilevanti fl-2013 Total tal-ammont f'riskju Total tal-pagamenti lil entitajiet taħt riżerva għal attivitajiet rilevanti fl-2013 Ammonti f'riskju (riżervi) 3 AGRI Dgħufijiet fil-legalità u r-regolarità tal-pagamenti għal interventi fis-swieq agrikoli f'disa' Stati Membri. 3 193,2 237,4 670,8 198,3 Dgħufijiet fil-legalità u r-regolarità tal-pagamenti diretti lill-bdiewa f'sitt Stati Membri. 41 658,3 973,9 18 997,5 652,2 4 AGRI Il-pjanijiet ta' azzjoni ta' 31 aġenzija tal-pagamenti fi 19-il Stat Membru ma indirizzawx id-dgħufijiet identifikati kollha fil-legalità u r-regolarità tat-tranżazzjonijiet. 13 151,8 673,90 9 591,5 598,8 Dgħufijiet fl-evalwazzjoni tar-raġonevolezza tal-ispejjeż ta' miżuri ta' investiment fi Stat Membru kandidat wieħed. 47,6 2,60 26,0 2,60 MARE Ir-rapport nazzjonali tal-awditjar żvela rati ta' żball li jaqbżu t-2 % tal-infiq iddikjarat (erba' Stati Membri), jew rapport mhux affidabbli jew nuqqas ta' rapport ipprovdut minn żewġ Stati Membri. 566,4 10,8 91,3 7,6 SANCO Riżerva rigward ir-rata tal-iżbalji residwi fir-rigward tal-preċiżjoni tal-klejms għall-ispejjeż tal-Istati Membri taħt il-programmi ta' monitoraġġ u ta' eradikazzjoni tal-mard tal-annimali fil-qasam ta' politika tal-ikel u l-għalf (programmi annwali). 229,1 4,5 229,1 4,5 5 REGIO Defiċjenzi serji fis-sistemi ta' ġestjoni u kontroll għal 73 progamm operazzjonali fi 15-il Stat Membru għall-Fond Ewropew għall-Iżvilupp Reġjonali/Fond ta' Koeżjoni (2007-2013) u 2 programmi għall-Istrument għall-Assistenza ta' Qabel l-Adeżjoni (IPA). 43 392,8 1 152,7 5 636,0 440,2 6 EMPL Defiċjenza sinifikanti tas-sistemi ta' ġestjoni u kontroll stabbiliti għall-Fond Soċjali Ewropew (2007-2013) f'36 programm operazzjonali fi 11-il Stat Membru. 13 763,8 330,3 2 159,4 123,2 7 DEVCO (43) Okkorrenza sinifikanti ta' żbalji fit-tranżazzjonijiet ta' bażi (ċifra globali għad-Direttorat Ġenerali). 6 730,8 225,5 225,5 225,5 8 RTD CNECT ENTR ENER MOVE Żbalji fi klejms għall-ispejjeż għal għotjiet tas-Seba' Programm Kwadru (FP7). 3 664,4 107,5 3 664,4 107,5 1 533,0 31,8 1 533,0 31,8 403,2 1,2 403,2 1,2 143,7 5,3 143,7 5,3 65,3 0,8 65,3 0,8 REA Żbalji fi klejms għall-ispejjeż għall-FP7 għall-Ispazju u s-Sigurtà. 250,8 6,3 250,8 6,3 Żbalji fi klejms għall-ispejjeż għal-FP7 għall-intrapriżi żgħar u medji. 230,4 27,1 230,4 27,1 EACEA Żball fil-pagament ta' għotja għall-programm LLP (2007-2013). 124,4 3,7 124,4 3,7 Total tal-kwantifikazzjoni tar-riżervi 1 29 149,0 3 795,3 50 547,6 2 436,6 HOME Ammont f'riskju għas-“Solidarjetà” u l-“Flussi ta' migrazzjoni” 11,7 Total tal-“ammonti f'riskju” tal-Anness 1 tar-rapport ta' sinteżi 1 29 149,0 3 807,0 50 547,6 2 436,6 L-OSSERVAZZJONIJIET TAL-QORTI IR-RISPOSTI MILL-KUMMISSJONI Ir-rapport ta' sinteżi Ir-rapport ta' sinteżi huwa strument għall-obbligu ta' rendikont intern u estern... 1.33. Il-Kummissjoni adottat ir-“rapport ta' sinteżi” (25) fil-11 ta' Ġunju 2014. Ir-rapport ta' sinteżi kien oriġinarjament żviluppat bħala parti mill-arranġamenti ta' obbligu ta' rendikont intern tal-Kummissjoni, iżda dan jintbagħat ukoll lill-Parlament Ewropew u lill-Kunsill u jsir disponibbli għall-pubbliku (26) (obbligu ta' rendikont estern). 1.34. Kif indikat fir-Rapport Annwali 2012 (27), ir-rapport ta' sinteżi mhuwiex suġġett għal awditu mill-Qorti. Huwa jiġi ffinalizzat skont skeda ta' żmien stipulata fir-Regolament Finanzjarju, iżda tard wisq għalih biex ikun input sinifikanti għax-xogħol tal-Qorti. Il-kummenti li ġejjin huma relatati mal-osservazzjonijiet tagħha li saru fir-Rapport Annwali 2012 u l-kosteffettività ta' proċeduri ta' kontroll. … li fih il-Kummissjoni tirrikonoxxi li l-infiq huwa milqut minn livell materjali ta' żball … 1.35. Ir-Rapport ta' Sinteżi 2013 fih deskrizzjoni u ħarsa ġenerali lejn l-ammonti f'riskju (jitqabbel mat- Tabella 1.3 ). Huwa jinnota li l-ambitu finanzjarju tar-riżervi li saru mid-diretturi ġenerali żdied meta mqabbel mal-2012. L-ammonti f'riskju (ara l-paragrafi 1.29 sa 1.32) jikkorrispondu għal 2,8 % (28) tal-infiq kollu żborżat (kemm mill-baġit tal-UE kif ukoll permezz tal-Fond Ewropew għall-Iżvilupp). Għaldaqstant, il-Kummissjoni tirrikonoxxi li l-infiq huwa milqut minn livell materjali ta' żball. F'oqsma ewlenin ta' nfiq, il-Kummissjoni tibbaża din l-evalwazzjoni fuq valutazzjonijiet mid-diretturi ġenerali li huma aktar baxxi mil-livell stmat mill-Qorti. Fil-fehma tal-Qorti, id-differenzi fil-livell ta' żball maqbud huma raġuni ewlenija għaċ-ċifri differenti ppreżentati mill-Qorti għar-rata ta' żball stmata, u mill-Kummissjoni għall-“ammonti f'riskju”. 1.35. B’mod ġenerali, il-Kummissjoni tikkumplimenta l-ammont annwali f’riskju bir-r-rata residwa ta’ żball pluriennali li tqis il-korrezzjonijiet finanzjarji u l-irkupri. Il-Kummissjoni tqis li r-rata residwa tal-iżbalji pluriennali tagħti indikazzjoni ċara ta’ sa fejn il-baġit tal-UE jintlaqat minn nefqa magħmula bi ksur tal-liġi, wara t-tħaddim tas-sistemi ta’ sorveljanza u ta' kontroll. …u jfittex li jispjega l-kunċett tal-Kummissjoni ta' “ammonti f'riskju” 1.36. Flimkien mar-rapport ta' sinteżi, il-Kummissjoni tipprovdi anness ta' paġna waħda dwar il-kalkolu ta' ammonti f'riskju. Dan jispjega “ammonti f'riskju” bħala l-valur tal-frazzjon tat-tranżazzjonijiet li huwa stmat li mhuwiex f'konformità sħiħa mar-rekwiżiti regolatorji u kuntrattwali applikabbli wara l-applikazzjoni tal-kontrolli kollha (miżuri korrettivi) intenzjonati biex jimmitigaw ir-riskji ta' konformità. Ikun utli għall-qarrejja esterni li jiġu infurmati dwar in-natura u l-impatt finanzjarju ta' dawn il-“miżuri korrettivi”. Il-Qorti se tqis eżaminar ulterjuri tal-kalkolu ta' ammonti f'riskju fix-xogħol tal-awditjar futur, filwaqt li se tieħu kont tax-xogħol tas-servizz tal-awditjar intern tal-Kummissjoni. 1.36. Il-Kummissjoni se tipprovdi informazzjoni dwar in-natura u l-impatt finanzjarju ta’ dawn il-miżuri korrettivi fil-komunikazzjoni aġġornata tagħha dwar il-protezzjoni tal-baġit tal-UE. Ir-rapport ta' sinteżi jipprovdi l-ewwel kunsiderazzjoni dwar il-kosteffettività tal-proċeduri ta' kontroll. 1.37. Ir-rapport ta' sinteżi jqis il-kosteffettività tas-sistemi ta' kontroll fil-paragrafu 3.4. Dan l-element iwieġeb għal rekwiżit ġdid, li jirriżulta mir-reviżjoni 2012 tar-regolament finanzjarju. Filwaqt li l-analiżi ppreżentata fil-korp tar-rapport hija proviżorja (29), u tistenna aktar aġġornamenti fil-metodoloġija, is-sommarju eżekuttiv jipprovdi xi konklużjonijiet sodi. Il-Kummissjoni tikkonkludi li għall-ġestjoni diretta, kontrolli aktar dettaljati jqumu ħafna flus u l-kontrolli addizzjonali għandhom jitwettqu biss fejn il-benefiċċji potenzjali jistgħu jintwerew bħala li huma aktar bil-qabda mill-ispejjeż lill-Kummissjoni u lill-benefiċjarji. Għall-ġestjoni kondiviża, il-Kummissjoni tikkonkludi li “l-Istati Membri għandhom jagħmlu użu massimu tal-istrumenti kollha disponibbli sabiex jipprevienu l-iżbalji”. 1.37. F’konformità mar-Regolament Finanzjarju l-ġdid l-għadd u l-limitu ta’ kontrolli għandhom jiġu adattati għal-livell tar-riskju, filwaqt li jqisu l-kosteffikaċja. L-għan primarju għall-valutazzjoni tal-kosteffikaċja tal-kontrolli huwa li tappoġġja t-teħid ta’ deċiżjonijiet ta’ ġestjoni fir-rigward tat-tfassil tas-sistemi ta’ kontroll u tal-allokazzjoni konsegwenti tar-riżorsi. Dan japplika wkoll għal kontrolli tal-Istati Membri relatati mal-fondi tal-UE. Fl-2013, id-DĠ kollha tal-Kummissjoni kienu meħtieġa jirrieżaminaw l-istrateġiji u s-sistemi ta’ kontroll biex jiżguraw li huma kosteffikaċi u proporzjonati għar-riskji. Dan jista’ jinvolvi bidliet strutturali kbar fil-proċessi ta’ ġestjoni finanzjarja. Il-Kummissjoni hija impenjata li timplimenta b’mod effettiv ir-rekwiżiti l-ġodda. 1.38. Ir-rapport ma fihx informazzjoni dwar l-ispejjeż li jappoġġaw il-konklużjonijiet li huwa jippreżenta għall-ġestjoni diretta (fejn “kontrolli aktar dettaljati jqumu ħafna flus”) u għall-ġestjoni kondiviża (fejn l-Istati Membri huma mħeġġa “jagħmlu użu massimu tal-istrumenti kollha disponibbli”). Ir-rapport ta' sinteżi ma jiddiskutix l-isfida ta' programmi b'livell persistentement għoli ta' żball (ara l-paragrafu 1.26). Valutazzjoni kumplessiva 1.39. Il-Qorti tistenna b'interess titjib ulterjuri fir-rapport ta' sinteżi fis-snin futuri. B'mod partikolari, il-Kummissjoni għandha tqis li tikkjarifika aktar il-kalkolu ta' ammonti f'riskju, u li tispjega l-impatt stmat ta' mekkaniżmi korrettivi fuq din iċ-ċifra. Il-kjarifika ta' dawn il-punti se tassisti lill-Kummissjoni fl-ilħuq ta' konklużjonijiet dwar oqsma li jbatu minn livelli persistentement għoljin ta' żball, li dwarhom tinħtieġ rikunsiderazzjoni fundamentali (ara l-paragrafu 1.26). 1.39. Il-Kummissjoni se teżamina kif ir-rapport ta’ sinteżi jista’ jittejjeb aktar, b’mod partikolari dwar l-ammonti annwali f’riskju u l-impatt stmat ta’ mekkaniżmu korrettiv dwar rati ta’ żballji residwi pluriennali. Id-dettalji jistgħu jinsabu diġà fir-RAA. Il-Kummissjoni bi ħsiebha tuża din l-informazzjoni fil-kuntest tal-Artikolu 32 il-paragrafu 5 tar-RF li jeħtieġ li tieħu jew tipproponi l-azzjonijiet xierqa meta l-livell ta’ żbalji jkun persistentement għoli. 1.40. Xi oqsma oħra għal titjib identifikati mill-Qorti fl-2012 jibqgħu rilevanti. Il-preżentazzjoni tar-rapport ta' sinteżi skont l-iskeda ta' żmien stipulata fl-Artikolu 66 tar-Regolament Finanzjarju tfisser li huwa tard wisq biex ikun hemm impatt sinifikanti fuq il-konklużjonijiet tal-Qorti. Barra minn hekk, ir-rapport – filwaqt li issa huwa aktar ċar dwar l-impatt materjali tal-irregolarità – ma għandux u ma jinkludix dikjarazzjoni espliċita (30) tat-tip li jsir f'oqsma oħra. 1.40. Il-Kummissjoni tqis li r-Rapport ta’ Sinteżi jmur ferm lil hinn mir-rekwiżiti tar-Regolament Finanzjarju li fl-Artikolu 66 jiddikkjara: “Sa mhux aktar tard mill-15 ta’ Ġunju ta’ kull sena, il-Kummissjoni għandha tibgħat lill-Parlament Ewropew u lill-Kunsill sommarju tar-rapporti ta’ attività annwali għas-sena preċedenti.” Ir-Rapport ta’ Sinteżi huwa sommarju tar-Rapporti ta’ Attività Annwali u huwa d-dokument li permezz tiegħu l-Kulleġġ jerfa' r-responsabbiltà politika abbażi tal-Artikolu 317 tat-TFUE. Fih analiżi dwar id-dubji u xi jwassal għalihom, u jagħti struzzjonijiet lis-servizzi dwar kif għandhom jiġu indirizzati d-dgħufijiet li baqa’. Il-Kummissjoni tqis li l-amalgamazzjoni tar-rapporti ta’ attività annwali u r-Rapport ta’ Sinteżi tissodisfa l-objettivi interni u esterni tal-obbligu ta' rendikont kif definit mill-Qorti. Ir-rapporti ta' attività annwali tlestew fil-ħin sabiex jiġu kkunsidrati mill-Qorti, u fihom dikjarazzjoni espliċita li t-tip tagħha jista' jitqabbel ma' ta' oqsma oħra. ĠESTJONI BAĠITARJA U FINANZJARJA 1.41. Il-karatteristiċi ewlenin tal-ġestjoni baġitarja u finanzjarja tal-UE fl-2013 kienu jinkludu: (a) żieda kbira fil-volum ta’ pagamenti li l-Kummissjoni kellha permess li tagħmel; (b) livelli kumplessivi ta' nfiq li kienu qrib il-massimu permess taħt il-qafas legali għall-baġit; (c) żieda kontinwata tal-obbligi ta' pagament fil-futur; L-OSSERVAZZJONIJIET TAL-QORTI (d) perjodu persistentement twil mill-impenn inizjali sal-aċċettazzjoni tal-infiq inizjali f’bosta oqsma ta' nfiq; (e) volum sinifikanti ta’ fondi ddebitati lill-baġit iżda mhux żborżati lir-riċevituri finali; u (f) dewmien fir-reġistrazzjoni ta’ ripagamenti bħala dħul baġitarju. Il-baġits emendatorji żiedu b'mod sinifikanti l-volum ta’ pagamenti li l-Kummissjoni kellha permess li tagħmel 1.42. Il-baġit inizjali għall-2013 iffissa limitu għal pagamenti ta’ EUR 132,8 biljun. Disa’ baġits emendatorji ġew approvati matul is-sena. B’mod partikolari, il-baġits emendatorji 2 u 8 (31) żiedu EUR 11,2 biljun mal-infiq permess għas-sena. B’kollox, il-baġits emendatorji u l-aġġustamenti għal riporti ġabu l-approprjazzjonijiet għal pagament fil-baġit annwali għal-livell ta' EUR 145,5 biljun (32) (6,3 % ogħla milli fl-2012). Il-baġit addizzjonali għall-koeżjoni (l-Intestatura 1b, EUR 9,2 biljun) kien żieda ta’ 17 % fuq is-sena preċedenti. Il-livelli kumplessivi ta' infiq kienu qrib il-massimu permess taħt il-qafas baġitarju 1.43. Il-Qafas Finanzjarju Pluriennali stabbilixxa livell massimu, għall-impenji li setgħu jiġu bbaġitjati għall-2013 ta’ EUR 153,3 biljun, u livell massimu ta' EUR 144,6 biljun għall-pagamenti (33). Il-baġit finali stabbilixxa limitu qrib il-massimu permess taħt il-qafas finanzjarju (99,3 % tal-massimu għall-impenji u 99,9 % tal-massimu għall-pagamenti). L-eżitu finali kemm għall-impenji kif ukoll għall-pagamenti kien min-naħa tiegħu qrib il-limiti stabbiliti fil-baġit annwali – u għaldaqstant il-qafas finanzjarju – b’pagamenti li laħqu t-98,8 % tal-limitu massimu tal-qafas finanzjarju. Minkejja l-livell għoli ta’ pagamenti, l-obbligi li jsiru pagamenti fil-futur komplew jikbru 1.44. Ir-riżultat baġitarju għas-sena kien pożittiv peress li d-dħul (essenzjalment riżorsi proprji riċevuti mill-Istati Membri) qabeż il-pagamenti b’EUR 1,0 biljun fl-2013 (bħal fl-2012). Dan il-bilanċ pożittiv baġitarju se jpaċi sejħiet għal riżorsi proprji mill-Istati Membri fl-2014. Madankollu r-riżultat ekonomiku (imfassal fuq bażi tad-dovuti) huwa negattiv, u jirrifletti żieda fl-obbligazzjonijiet netti ta’ EUR 5,4 biljun (ara l- Anness 1.3 , it-Tabelli 1 u 6). Fatturi ewlenin kienu ż-żieda fi spejjeż dovuti u fi provvedimenti. 1.45. Filwaqt li jittieħdu l-impenji pendenti u l-obbligazzjonijiet pendenti flimkien, l-ammont li għandu jiġi ffinanzjat minn baġits futuri żdied minn EUR 313-il biljun fil-31 ta’ Diċembru 2012 għal EUR 322 biljun fil-31 ta’ Diċembru 2013. Mill-EUR 322 biljun, EUR 222 biljun jirrappreżentaw impenji baġitarji pendenti u EUR 99 biljun (34) huma relatati ma' obbligazzjonijiet tal-karta tal-bilanċ li mhumiex koperti minn impenji pendenti. L-impenji pendenti għall-koeżjoni (l-Intestatura 1b) jammontaw għal 61,6 % tat-total (ara l- Graff 1.6 ). Graff 1.6 – Evoluzzjoni ta’ impenji pendenti akkumulati għall-koeżjoni L-OSSERVAZZJONIJIET TAL-QORTI IR-RISPOSTI MILL-KUMMISSJONI Perjodu persistentement twil minn impenn inizjali sa aċċettazzjoni tal-infiq f’bosta oqsma ta' nfiq 1.46. Bħala medja, aktar minn sentejn jgħaddu qabel ma impenn isir pagament. Il-likwidazzjoni ta' impenn permezz ta' pagament mhux neċessarjament ittemm il-proċess tar-reġistrazzjoni tal-infiq. Il-Kummissjoni tirreġistra l-infiq finali billi tapprova l-prefinanzjament. Dan isir biss meta l-attivitajiet ikunu ġew imwettqa, irrappurtati lilha, u aċċettati. It- Tabella 1.4 turi l-livell ta' żborżamenti tal-prefinanzjament li l-Kummissjoni għadha ma aċċettatx u ma vvalidatx l-użu finali għalihom mill-benefiċjarji. Il-prefinanzjament gross ammonta għal EUR 79,4 biljun fi tmiem l-2013. 1.46. Is-servizzi tal-Kummissjoni għandhom struzzjonijiet ċari dwar il-prefinanzjament abbażi biss ta’ nefqa mġarrba, sostnuta minn informazzjoni affidabbli mir-riċevituri, validata u aċċettata (ara 1.12e) Tabella 1.4 – Ripartizzjoni tal-impenji baġitarji pendenti u l-prefinanzjament tal-Kummissjoni (EUR miljun) Impenji baġitarji pendenti (44) Intestatura < 2007 2007 2008 2009 2010 2011 2012 2013 Total Snin tal-impenji (45) 1 Tkabbir sostenibbli (46) 4 097 337 859 3 760 12 112 28 399 51 867 65 263 1 66 694 2,3 2 Riżorsi naturali 479 46 95 139 219 2 571 9 496 15 383 28 428 1,7 3 Ċittadinanza, libertà, sigurtà u ġustizzja 6 16 50 144 214 398 728 1 522 3 078 1,1 4 L-UE bħala attur globali 956 415 823 1 237 2 375 3 845 5 923 7 738 23 312 2,5 5 Amministrazzjoni — — — — — 1 3 339 343 0,0 Total 5 538 814 1 827 5 280 14 920 35 214 68 017 90 245 2 21 855 (47) 2,2 Prefinanzjament (48) Intestatura < 2007 (49) 2007 2008 2009 2010 2011 2012 2013 Total Snin tal-pagamenti (50) 1 Tkabbir sostenibbli (46) 1 776 6 947 11 888 12 476 3 710 4 743 6 867 8 746 57 153 0,8 2 Riżorsi naturali 805 3 826 2 723 158 93 121 205 346 8 277 0,1 3 Ċittadinanza, libertà, sigurtà u ġustizzja 3 2 69 154 224 697 1 421 1 455 4 025 2,4 4 L-UE bħala attur globali 214 128 174 591 908 1 488 2 409 3 982 9 894 1,5 5 Amministrazzjoni — — — — — — 1 5 6 0,0 Total (prefinanzjament gross) 2 798 10 903 14 854 13 379 4 935 7 049 10 903 14 534 79 355 0,6 Nota: Meta jsir tqabbil bejn din it-tabella u ċ-ċifri tal-2012, għandu jittieħed kont taż-żieda fil-baġit li tnaqqas l-għadd ta' snin tal-pagamenti mogħtija fil-kolonna finali. L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.47. It- Tabella 1.4 turi li l-itwal perjodu medju mill-impenn sal-aċċettazzjoni tal-infiq huwa għall-Intestatura 4 (L-UE bħala attur globali), fejn għal operazzjoni tipika jgħaddu erba' snin bejn impenn li qed isir, u r-reġistrazzjoni mill-Kummissjoni tal-infiq relatat finali. Volum sinifikanti ta’ fondi ddebitati lill-baġit iżda mhux żborżati lir-riċevituri finali 1.48. Fir-rapport l-aktar reċenti tal-Kummissjoni (35) dwar l-istrumenti ta’ inġinerija finanzjarja tal-fond strutturali (SIF) (datat Settembru 2013), li jiddeskrivi s-sitwazzjoni sa tmiem l-2012, kien hemm 37 % biss tal-ammonti għall-SIF imħallsa lill-benefiċjarji finali. L-UE kienet ikkontribwixxiet EUR 8,4 biljun għal dawn il-fondi sa tmiem l-2012. Meta titqies il-pressjoni fuq il-baġit għall-pagamenti u r-Regolament Finanzjarju li jiddikjara fl-Artikolu 140(7) li għandhom jiġu evitati bilanċi eċċessivi fuq strumenti finanzjarji, il-Kummissjoni għandha tħares b'mod kritiku lejn il-fluss ta’ pagamenti lejn dawn l-istrumenti. Hija għandha wkoll iżżomm somom miżmuma fuq kontijiet fiduċjarji fl-aktar livell baxx konsistenti ma’ talbiet mistennija għal flussi tal-flus matul is-sena ta’ wara. 1.48. Il-Kummissjoni hija konxja tal-limitazzjonijiet tal-qafas leġiżlattiv matul l-QFP 2007–2013: f’konformità mal-Artikolu 78(6) tar-regolament ġenerali (1083/2006) tal-politika ta’ koeżjoni 2007–13, l-Istati Membri jistgħu jitolbu minnufih 100 % tal-ammonti li jkunu ħallsu għall-Istrumenti Finanzjarji 2007–2013 mingħand il-Kummissjoni. Rigward it-talbiet l-oħra kollha, il-Kummissjoni tħallashom fi żmien xahrejn, soġġett għall-finanzjament disponibbli (l-Artikolu 87). Il-Kummissjoni tenfasizza li hija ħadet azzjonijiet biex tindirizza bilanċi eċċessivi. Dan jinkludi t-twettiq ta' xogħol addizzjonali ta' awditjar u evalwazzjonijiet, kif ukoll l-għoti ta’ gwida dettaljata u strutturi ta’ appoġġ. Barra minn hekk, il-qafas leġiżlattiv kurrenti kien imsaħħaħ b’mod sinifikanti, kemm għal ġestjoni diretta u għal dik indiretta, (l-Artikolu 140(7)RF) u ġestjoni kondiviża (l-Artikolu 41 CPR 1303/20013) sabiex tiġi evitata l-problema ta’ pparkjar ta’ fondi. B’mod partikolari, l-Artikolu 41 jiddikjara li fl-2014–20, l-Istati Membri jistgħu jinkludu biss pagamenti għal Strumenti ta’ Inġinerija Finanzjarja f’talbiet lill-Kummissjoni f'diversi porzjonijiet ta' perċentwali (mhux aktar minn 25 % u jiddependi fuq l-iżborsi effettivi). L-esperjenza tal-perjodu ta’ qabel, kif innutat mill-Qorti, għalhekk ġiet inkorporata fir-Regolament il-ġdid. Diġà fl-imgħoddi, il-Kummissjoni indikat l-eżekuzzjoni baxxa fil-bidu tal-perjodu ta’ programmazzjoni fid-diversi rapporti tagħha lill-Parlament u lill-Kunsill. Madankollu l-Kummissjoni ma tiffokax biss fuq l-assorbiment tal-fondi iżda wkoll fuq il-kisba tar-riżultati permezz ta’ investimenti kofinanzjati. Għaldaqstant, tista’ taċċetta assorbiment inqas jekk il-kwalità tal-investimenti hija garantita. Il-Kummissjoni tinnota wkoll li fi tmiem l-2012 ir-rata medja ta’ żborż fil-FEI kienet ta’ 40 %. Din il-medja tirrifletti l-fatt li l-maġġoranza tal-FEI kienu stabbiliti fl-2009 jew aktar tard. Bejn l-2011 u l-2012 in-numru ta’ strumenti finanzjarji żdied b’60 % u l-ammont tal-kontribuzzjoni tal-programmi għall-FEI żdied b’14 %. Dan jikkonferma li fl-2012 għadd sinifikanti ta’ FEI ġodda ġew stabbiliti, b’impatt fuq ir-rati medji ta' żborż (ara r-risposta għal § 5.35). Dewmien fir-reġistrazzjoni ta’ dħul baġitarju 1.49. Sal-31 ta’ Diċembru 2013, rimborżi (36) minn selfiet u operazzjonijiet ta’ kapital ta’ riskju tal-MEDA (37) li jammontaw għal EUR 259 miljun kienu akkumulaw u baqgħu f’kont fiduċjarju fil-BEI u ma kinux ġew trattati bħala dħul baġitarju. Inizjalment, dawn ir-rimborżi ġew trasferiti regolarment mill-BEI lill-Kummissjoni. Madankollu, fuq it-talba tal-Kummissjoni (38), it-trasferiment ta’ rimborżi għall-baġit ġie sospiż fl-2008. B'riżultat ta' dan, ir-rimborżi wara din id-data ma ġewx ritornati lill-baġit tal-UE bħala dħul. 1.49. Kien hemm dewmien minħabba diskussjoni li qed issir dwar l-aħjar mod biex dawn il-fondi jkunu jistgħu jerġgħu jintużaw. Din issa ġiet solvuta permezz tad-Deċiżjoni tal-Parlament Ewropew u tal-Kunsill 466/2014/UE ippubblikata fil-ĠU 8/05/2014, li biha: — EUR - 110 miljun se jintużaw biex isaħħu l-Fond ta’ Garanzija ECFIN (għall-BEI). L-istatus attwali huwa li l-BEI ntalab li jirritona dawn il-fondi lill-Kummissjoni. — il-bilanċ tal-fondi ta' refużjoni (EUR 151 miljun) diġà ġie mħallas lura mill-BEI u ngħata lura lill-baġit ġenerali. Ħtieġa għal tbassir tal-flussi tal-flus fuq firxa twila 1.50. Iż-żieda kontinwata tas-somom li għandhom jiġu ffinanzjati minn baġits futuri (ara l-paragrafu 1.45), minkejja ż-żieda fil-pagamenti fl-2013, tappoġġa aktar il-fehma espressa mill-Qorti fir-Rapport Annwali 2012 tagħha. Il-Qorti tkompli tqis li l-Kummissjoni għandha tħejji u tippubblika kull sena tbassir tal-flussi tal-flus fuq firxa twila (39). Dan kieku jgħin lill-partijiet interessati fil-valutazzjoni tar-rekwiżiti futuri ta’ pagament u tal-prijoritajiet baġitarji. Huwa kieku jgħin ukoll lill-Kummissjoni biex tieħu d-deċiżjonijiet meħtieġa biex tiżgura li l-pagamenti essenzjali jistgħu jiġu ssodisfati minn baġits annwali approvati. 1.50. Il-Kummissjoni taċċetta din ir-rakkomandazzjoni u se tippreżenta din il-previżjoni fir-rapport tal-Uffiċjal tal-Kontabilità (l-Artikolu 150.4 RF) lill-awtorità ta’ kwittanza f’Settembru 2014. Minkejja dan, il-Kummissjoni tirrimarka li hija diġà għandha tagħrif dettaljat dwar il-ħtiġijiet baġitarji fit-tul tagħha li jintuża fil-kuntest tal-proċess baġitarju annwali tagħha u għall-monitoraġġ tal-QFP. (1) Ir-rapporti finanzjarji konsolidati jinkludu l-karta tal-bilanċ, ir-rapport tal-prestazzjoni finanzjarja, ir-rapport tal-flussi tal-flus, ir-rapport tat-tibdil fl-assi netti u sommarju tal-politiki tkontabilistiċi sinifikanti u noti oħra ta’ spjegazzjoni (inkluż ir-rappurtar fuq is-segmenti). (2) Ir-rapporti aggregati dwar l-implimentazzjoni tal-baġit jinkludu r-rapporti aggregati dwar l-implimentazzjoni tal-baġit u noti ta’ spjegazzjoni. (3) Definit bħala “infiq totali tal-gvernijiet ġenerali”: id-definizzjoni prinċipali tal-istatistika użata mill-Eurostat (is-Sistema Ewropea tal-Kontijiet 1995, il-paragrafu 8.99). (4) Ara l-Artikolu 287 tat-Trattat dwar il-Funzjonament tal-Unjoni Ewropea (TFUE). (5) Il-Kapitolu 10 jiddiskuti r-rapporti annwali tal-attività relatati mal-effiċjenza, l-effettività u l-ekonomija tal-infiq tal-UE. (6) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji li japplikaw għall-baġit ġenerali tal-Unjoni (ĠU L 298, 26.10.2010, p. 1) jeħtieġ li l-kontijiet finali jkunu ntbagħtu sal-31 ta' Lulju tas-sena finanzjarja ta' wara (ara l-Artikolu 148). (7) Ir-rapport dwar il-protezzjoni tal-baġit tal-UE skont l-Artikolu 150(4) tar-Regolament Finanzjarju (UE, Euratom Nru 966/2012) li għandu jiġi ppreżentat lill-awtoritajiet baġitarji f'Settembru (2012: COM(2013) 682 final/2). (8) Fin-Nota 6 l-Kummissjoni tippreżenta informazzjoni kumulattiva li tkopri bosta snin. Dan jinsab b'kuntrast ma' noti oħra għall-kontijiet konsolidati li jiffukaw fuq informazzjoni rilevanti għas-sena finanzjarja u, għal skopijiet komparattivi, għas-sena preċedenti. (9) Il-Qorti teżamina l-pagamenti meta l-infiq ikun ġie mġarrab, irreġistrat u aċċettat. (10) Iż-żewġ punti għall-2012 jirrappreżentaw ir-rata tal-iżball l-aktar probabbli (MLE) stmata mill-Qorti fl-2012 (4,8 %, ara t- Tabella 1.2 fir-Rapport Annwali 2012 tal-Qorti) u stima ta' x'kienet tkun l-MLE kieku nqabdu l-istess sejbiet f'kampjun mislut fuq l-istess bażi bħal fis-snin preċedenti (4,5 %, ara r-Rapport Annwali 2012, il-paragrafi 1.14 u 1.15). Il-limiti superjuri u inferjuri tal-iżball (UEL u LEL) għall-2012 ġew ibbażati fuq l-approċċ tal-kampjunar minn dik is-sena 'l hawn. (11) Prinċipalment in-nefqa koperta mill-Kapitoli 7 u 8, kif ukoll li tinkludi partijiet min-nefqa koperta mill-Kapitoli 4, 5 u 6. L-iżball estrapolat għall-infiq tal-ġestjoni kondiviża huwa bbażat fuq l-eżaminar ta' 699 tranżazzjoni (misluta minn popolazzjoni ta' EUR 119,6 biljun), l-estrapolazzjoni għal forom oħra ta' nefqa operazzjonali hija bbażata fuq l-eżaminar ta' 342 tranżazzjoni (misluta minn popolazzjoni ta' EUR 19-il biljun). (12) It-terminu “direttur ġenerali” jintuża hawnhekk biex ikopri l-persuni kollha li jiffirmaw id-dikjarazzjonijiet. Id-dikjarazzjonijiet ġew iffirmati mis-Segretarju Ġenerali tal-Kummissjoni, 36 direttur ġenerali, 8 diretturi u 4 kapijiet tas-servizzi u l-uffiċjal kap operattiv tas-Servizz Ewropew għall-Azzjoni Esterna. (13) Ir-rapporti annwali tal-attività tas-servizzi tal-Kummissjoni huma disponibbli fuq il-websajt tal-Kummissjoni: http://ec.europa.eu/atwork/key-documents/index_mt.htm. (14) l-Istruzzjonijiet Permanenti għar-Rapporti Annwali tal-Attività 2013 (SEC/2013/SEC(2013)584). (15) L-Artikolu 32(5) tar-Regolament Finanzjarju. (16) Programmi operazzjonali għall-Fond Ewropew għall-Iżvilupp Reġjonali (FEŻR), il-Fond ta' Koeżjoni (FK) u l-Fond Soċjali Ewropew (FSE). (17) Id-Direttur Ġeneral għall-Impjiegi, l-Affarijiet Soċjali u l-Inklużjoni, id-Direttur Ġenerali għall-Affarijiet Marittimi u s-Sajd u l-Kap tas-Servizz għall-Istrumenti tal-Politika Barranija ma komplewx riżerva maħruġa fl-2012 bi nfiq fl-2012 ta’ EUR 58,5 miljun, EUR 2,4 miljun u EUR 25,9 miljun rispettivament. (18) Ir-riskji relatati mal-għeluq tal-programmi operazzjonali 2000-2006 issa huma suġġetti għal żewġ riżervi (dwar ir-reputazzjoni) mhux kwantifikati maħruġa mid-diretturi ġenerali tad-DĠ Politika Reġjonali u Urbana u tad-DĠ Impjiegi, Affarijiet Soċjali u Inklużjoni. Żewġ riżervi oħra mhux kwantifikati nħarġu mid-diretturi ġenerali tad-DĠ Azzjoni Klimatika (għas-Sistema Ewropea għan-Negozjar ta' Emissjonijiet) u tad-DĠ Riżorsi Umani u Sigurtà (għal frodi potenzjali fi Skola Ewropea partikolari). (19) Ir-Rapport Annwali 2012 tal-Qorti, il-paragrafi 4.38 u 4.44 (ir-Rakkomandazzjoni 3). (20) Id-DĠ Politika reġjonali u urbana (DĠ REGIO), ir-Rapport Annwali tal-Attività, il-paġna 6, jgħid li r-rata medja tar-riskju stmata, li hija marbuta mal-pagamenti 2013 għall-FEŻR u għall-Fond ta' Koeżjoni tinsab fil-firxa bejn 2,8 % u 5,3 %, u d-DĠ Impjiegi, affarijiet soċjali u inklużjoni (DĠ EMPL), ir-Rapport Annwali tal-Attività, il-paġna 44 jgħid li rata medja ta' żball għall-FSE tinsab fil-firxa bejn 2,6 % u 3,5 % għall-programmi operazzjonali 2007-2013. (21) L-indikatur ewlieni tal-prestazzjoni 5 għad-DĠ Politika reġjonali u urbana (DĠ REGIO) u dak għad-DĠ Impjiegi, affarijiet soċjali u inklużjoni (DĠ EMPL) huma 1,2 % u 1,1 % rispettivament. (22) Id-DĠ Politika Reġjonali u Urbana (DĠ REGIO) u d-DĠ Netwerks tal-Komunikazzjonijiet, Kontenut u t-Teknoloġija (DĠ CNECT). (23) Id-DĠ Agrikoltura u Żvilupp Rurali (DĠ AGRI), id-DĠ Żvilupp u Kooperazzjoni – EuropeAid (DĠ DEVCO) u d-DĠ Riċerka u Innovazzjoni (DĠ RTD). (24) L-“ammonti f'riskju” tal-Anness 1 tar-rapport ta' sinteżi (EUR 3 807 miljun) u żieda ta' EUR 372 miljun għall-infiq mhux suġġett għal riżerva (it-Taqsima 4.1 tar-rapport ta' sinteżi). (25) L-isem sħiħ tad-dokument huwa “Rapport ta' sinteżi tal-kisbiet tal-ġestjoni tal-Kummissjoni fl-2013”, imqassar hawnhekk għal “rapport ta' sinteżi”. (26) Is-sinteżi hija ppubblikata fuq il-websajt tal-Kummissjoni: http://ec.europa.eu/atwork/pdf/synthesis_report_2012_en.pdf, flimkien mal-anness tagħha http://ec.europa.eu/atwork/pdf/synthesis_report_2012_annex_en.pdf (27) Ir-Rapport Annwali 2012 tal-Qorti, il-paragrafu 1.45. (28) Ir-rapport ta' sinteżi, il-paragrafu 4.1, il-paġna 14. (29) It-Taqsima 3.4, (il-paġna 12) tar-rapport ta' sinteżi tinkludi li “hemm il-ħtieġa ta’ ħidma ulterjuri sabiex isir użu aħjar ta’ din l-informazzjoni sabiex l-intensità u l-frekwenza tal-kontroll jiġu mmodulati skont ir-riskju. Hemm evidenza ta’ lakuni sinifikanti fir-rigward tal-istabbiliment ta’ indikaturi għall-effikaċja tal-kontroll.” (30) Pereżempju, id-dikjarazzjoni dwar il-ġestjoni meħtieġa tal-korpi fl-Istati Membri (l-Artikolu 59(5)(a) tar-Regolament Finanzjarju) u d-dikjarazzjonijiet dwar it-tmexxija korporattiva meħtieġa taħt l-Artikolu 46(a) tar-Raba' Direttiva tal-Kunsill 78/660/KEE tal-25 ta' Lulju 1978 ibbażata fuq l-Artikolu 54(3)(g) tat-Trattat dwar il-kontijiet annwali ta' ċerti tipi ta' kumpaniji (ĠU L 222, 14.8.1978, p. 11). (31) Il-baġit emendatorju Nru 2 (ĠU L 327, 6.12.2013, p. 1) u l-baġit emendatorju Nru 8 (ĠU L 49, 19.2.2014, p. 13). (32) Il-kontijiet konsolidati tal-UE, it-Tabella 3.1, il-kolonni (7) + (8) u l-ammonti riportati ta’ EUR 1 biljun fil-kolonna (9). (33) Dawn l-ammonti jinkludu EUR 0,8 biljun għall-impenji u EUR 0,3 biljun għall-approprjazzjonijiet ta’ pagament fuq erba’ fondi li jaqgħu barra l-limitu massimu tal-Qafas Finanzjarju Pluriennali (ir-Riżerva ta' Għajnuna f'Emerġenza, il-Fond ta' Solidarjetà tal-Unjoni Ewropea, l-Istrument ta' Flessibbiltà, il-Fond Ewropew tal-Aġġustament għall-Globalizzazzjoni). (34) Bl-eċċezzjoni notevoli ta' self, il-biċċa l-kbira mill-obbligazzjonijiet fuq il-karta tal-bilanċ eventwalment se jinbidlu f'talba għal pagament mill-baġit. Mill-EUR 143 biljun ta' obbligazzjonijiet li ma jirriflettux teħid ta' self, EUR 44 biljun biss huma diġà koperti minn impenji. (35) Referenza tad-dokument: COCOF_13-0093-00-EN. (36) Pagamenti tal-imgħax u ripagamenti ta’ self, dividendi u rimborż ta' kapital. (37) L-istrument prinċipali tal-kooperazzjoni ekonomika u finanzjarja taħt is-Sħubija Ewro-Mediterranja. (38) Ibbażata fuq proposta leġiżlattiva li temenda r-Regolament (KE) Nru 1638/2006, li ma ġietx adottata. (39) Ara l-paragrafi 1.58 u 1.59 tar-Rapport Annwali 2012 tal-Qorti. (40) Dan il-kapitolu jkopri wkoll in-nefqa kklassifikata fil-baġit bħala operazzjonali, fejn l-infiq min-natura tiegħu huwa amministrattiv – bħall-ispejjeż ta' bini u dawk għas-salarji ta' DĠ operazzjonali. (41) L-awditu kien jinvolvi eżaminar, fil-livell tal-Kummissjoni, ta' kampjun ta' ordnijiet ta' rkupru li jkopru t-tipi kollha ta' dħul (ara l-paragrafu 2.4). (42) Għal-lista sħiħa ta' DĠ/servizzi tal-Kummissjoni jekk jogħġbok ara http://publications.europa.eu/code/mt/mt-390600.htm. (43) L-ammonti għad-Direttorat Ġenerali għall-Iżvilupp u l-Kooperazzjoni – EuropeAid (DĠ DEVCO) jinkludu għall-kolonni rispettivi EUR 2 963,0 miljun u EUR 99,3 miljun għall-Fondi Ewropej għall-Iżvilupp (FEŻ). Sors: Ir-rapporti annwali tal-attività tad-direttorati ġenerali, is-servizzi u l-aġenziji eżekuttivi u r-rapport ta' sinteżi. (44) Sors: Il-kontijiet annwali tal-Kummissjoni Ewropea 2013, it-Tabella 3.5. (45) Sors: Ir-Rapport dwar il-ġestjoni baġitarja u finanzjarja – 2013 – it-Taqsima A.6.3. (46) L-Intestatura 1 – It-tkabbir sostenibbli huwa magħmul mill-Intestatura 1a – Kompetittività għat-Tkabbir u l-Impjiegi u 1b – Koeżjoni għat-Tkabbir u l-Impjiegi. (47) L-impenji baġitarji pendenti ma jinkludux EUR 557 miljun minn istituzzjonijiet oħra. (48) Il-prefinanzjament minn istituzzjonijiet u aġenziji oħra jammonta għal EUR 257 miljun. (49) Parti mill-prefinanzjament imħallas qabel l-2007 ġiet allokata lill-intestatura korrispondenti tal-qafas finanzjarju bbażata fuq id-DĠ responsabbli billi l-informazzjoni dwar il-linja baġitarja ma kinitx disponibbli fis-sistema ta' informazzjoni tal-Kummissjoni. (50) Prefinanzjament imħallas sal-31.12.2013 diviż bil-pagamenti li saru mill-approprjazzjonijiet tas-sena. ANNESS 1.1 APPROĊĊ U METODOLOĠIJA TAL-AWDITJAR 1. L-approċċ tal-awditjar tal-Qorti huwa stipulat fil-Manwal għall-Awditu Finanzjarju u tal-Konformità (FCAM). Dan il-manwal huwa disponibbli fuq il-websajt tal-Qorti. Sabiex tippjana xogħol tal-awditjar u tiddetermina l-firxa ta' ttestjar sostantiv, il-Qorti tuża mudell ta' aċċertament tal-awditjar. Dan jinvolvi kunsiderazzjoni tar-riskju li jseħħu żbalji fit-tranżazzjonijiet (riskju inerenti) u r-riskju li s-sistemi ta' kontroll ma jipprevenux jew ma jaqbdux u ma jikkoreġux tali żbalji (riskju ta' kontroll). PARTI 1 – Approċċ u metodoloġija tal-awditjar għall-affidabbiltà tal-kontijiet 2. Sabiex tivvaluta jekk il-kontijiet konsolidati (ir-rapporti finanzjarji konsolidati u r-rapporti aggregati dwar l-implimentazzjoni tal-baġit) jippreżentawx sewwa, fl-aspetti materjali kollha, il-pożizzjoni finanzjarja tal-Unjoni Ewropea fi tmiem is-sena, u r-riżultati tal-operazzjonijiet u l-flussi tal-flus tagħha, u l-bidliet fl-assi netti għas-sena li ntemmet, l-awditu jinvolvi: (a) evalwazzjoni tal-ambjent tal-kontroll kontabilistiku; (b) iċċekkjar tal-funzjonament ta’ proċeduri kontabilistiċi ewlenin u l-proċess ta’ għeluq fi tmiem is-sena; (c) kontrolli analitiċi (konsistenza u raġonevolezza) fuq id-data kontabilistika prinċipali; (d) analiżijiet u rikonċiljazzjonijiet tal-kontijiet u/jew tal-bilanċi; (e) testijiet sostantivi ta' impenji, pagamenti u partiti speċifiċi fuq il-karta tal-bilanċ ibbażati fuq kampjuni rappreżentattivi; u, (f) sa fejn ikun possibbli, u skont l-istandards internazzjonali tal-awditjar, l-użu minn xogħol awdituri oħra. Dan huwa partikolarment il-każ għall-awditu tal-attivitajiet ta’ teħid b'self u għoti b'self immaniġġjati mill-Kummissjoni, il-Fond ta’ Garanzija għal azzjonijiet esterni u l-fond BUFI għall-multi msarrfa proviżorjament, li għalihom ċertifikati tal-awditjar esterni huma disponibbli. PARTI 2 – Approċċ u metodoloġija tal-awditjar għar-regolarità tat-tranżazzjonijiet 3. L-awditu tar-regolarità tat-tranżazzjonijiet li fuqhom huma bbażati l-kontijiet jinvolvi: (a) ittestjar dirett tat-tranżazzjonijiet (ara t- Tabelli 1.1 u 1.2 ) biex jiġi aċċertat jekk dawn humiex f'konformità mar-regoli u r-regolamenti rilevanti; u (b) eżaminar tas-sistemi ta' kontroll magħżula. Dan huwa supplimentat b’evidenza mogħtija minn xogħol awdituri oħra (fejn rilevanti) u analiżi tal-informazzjoni u tal-aċċertamenti mill-Kummissjoni. Kif il-Qorti tittestja t-tranżazzjonijiet 4. L-ittestjar dirett tat-tranżazzjonijiet fi ħdan kull valutazzjoni speċifika (il-Kapitoli 2 sa 9) huwa bbażat fuq kampjun rappreżentattiv tal-irċevuti (fil-każ tad-dħul) u t-tranżazzjonijiet li jinsabu fi ħdan il-grupp tal-politika kkonċernat (1). Dan l-ittestjar jagħti stima tal-punt sa fejn it-tranżazzjonijiet fil-popolazzjoni kkonċernata huma irregolari. 5. L-ittestjar tat-tranżazzjonijiet jinvolvi eżaminar ta' kull tranżazzjoni magħżula, biex jiġi determinat jekk il-klejm jew il-pagament sarx għall-iskopijiet approvati mill-baġit u speċifikati fil-leġiżlazzjoni rilevanti, ġiex ikkalkulat b'mod korrett u sarx f'konformità mar-regoli u r-regolamenti rilevanti. Dan jinvolvi l-ittraċċar tat-tranżazzjoni mill-kontijiet baġitarji sal-livell tar-riċevitur finali (eż. bidwi, organizzatur ta' kors ta' taħriġ, jew promotur ta' proġett tal-għajnuna għall-iżvilupp) u ttestjar tal-konformità f'kull livell. Meta t-tranżazzjoni (fi kwalunkwe livell) tiġi kkalkulata b'mod skorrett jew ma tissodisfax rekwiżit regolatorju jew dispożizzjoni kuntrattwali, hija titqies li jkun fiha żball. 6. Għad-dħul, l-eżaminar mill-Qorti tar-riżorsi proprji bbażati fuq it-taxxa fuq il-valur miżjud u fuq l-introjtu nazzjonali gross jieħu bħala punt tat-tluq l-aggregati makroekonomiċi rilevanti li fuqhom dawn huma kkalkulati, u jeżamina s-sistemi ta' kontroll tal-Kummissjoni għall-ipproċessar tagħhom sakemm il-kontribuzzjonijiet mill-Istati Membri jkunu ġew riċevuti u rreġistrati fil-kontijiet konsolidati. Għar-riżorsi proprji tradizzjonali, il-Qorti teżamina l-kontijet tal-awtoritajiet doganali u l-fluss tad-dazji sakemm l-ammonti jiġu riċevuti mill-Kummissjoni u rreġistrati fil-kontijiet. 7. Għall-infiq, il-Qorti teżamina l-pagamenti meta l-infiq ikun ġie mġarrab, irreġistrat u aċċettat (“pagamenti kontabilizzati għall-ispejjeż”). Dan l-eżaminar ikopri l-kategoriji kollha ta' pagamenti (inklużi dawk li saru għax-xiri ta' assi) minbarra pagamenti bil-quddiem fil-punt meta jsiru. Il-pagamenti bil-quddiem jiġu eżaminati meta r-riċevitur finali tal-fondi tal-UE (eż. bidwi, istitut ta’ riċerka, kumpanija li tipprovdi xogħlijiet jew servizzi akkwistati pubblikament) jipprovdi ġustifikazzjoni għall-użu tajjeb minnhom u l-Kummissjoni (jew istituzzjoni jew korp ieħor li jimmaniġġja l-fondi tal-UE) taċċetta li l-użu finali mill-fondi jkun ġustifikat billi tapprova l-pagament bil-quddiem. 8. Il-kampjun tal-awditjar tal-Qorti huwa mfassal biex jipprovdi stima tal-livell ta' żball fil-popolazzjoni awditjata fl-intier tagħha. Il-Qorti ma teżaminax tranżazzjonijiet f'kull Stat Membru, stat benefiċjarju u/jew reġjun kull sena. L-eżempji mogħtija fir-rapport annwali huma għal skopijiet illustrattivi u juru l-iżbalji l-aktar tipiċi misjuba. It-tismija ta' ċerti Stati Membri, stati benefiċjarji u/jew reġjuni ma tfissirx li l-eżempji ppreżentati ma jokkorrux xi mkien ieħor. L-eżempji illustrattivi ppreżentati f'dan ir-rapport ma jiffurmawx bażi biex jinsiltu konklużjonijiet dwar l-Istati Membri, l-istati benefiċjarji u/jew ir-reġjuni kkonċernati (2). Kif il-Qorti tevalwa u tippreżenta r-riżultati tal-ittestjar tat-tranżazzjonijet 9. Żbalji fit-tranżazzjonijiet jokkorru għal diversi raġunijiet u jieħdu għadd ta’ forom differenti skont in-natura tal-ksur u tar-regola speċifika jew tar-rekwiżit kuntrattwali li ma ssegwiex. It-tranżazzjonijiet individwali jistgħu jkunu totalment jew parzjalment milquta minn żball. L-iżbalji maqbuda u kkoreġuti qabel u indipendentement mill-kontrolli mwettqa mill-Qorti huma esklużi mill-kalkolu u l-frekwenza ta' żball, billi huma juru li is-sistemi ta' kontroll jaħdmu b'mod effettiv. Il-Qorti tqis jekk l-iżbalji individwali humiex kwantifikabbli jew mhux kwantifikabbli, filwaqt li tieħu kont tal-punt sa fejn huwa possibbli li jiġi mkejjel kemm mill-ammont awditjat kien milqut minn żball. 10. Ħafna żbalji jokkorru fl-applikazzjoni ta' liġijiet dwar l-akkwist pubbliku. Biex jiġu rrispettati l-prinċipji bażiċi ta' kompetizzjoni previsti fil-liġi tal-UE, għandhom jiġu riklamati proċeduri sinifikanti; għandhom jiġu evalwati offerti skont kriterji speċifikati; il-kuntratti jistgħu ma jinqasmux b'mod artifiċjali biex jiġi evitat il-ksur ta' limiti massimi, eċċ. 11. Għall-iskopijiet tal-awditjar tagħha, il-Qorti tqiegħed valur fuq nuqqasijiet ta' osservazzjoni tar-rekwiżiti tal-liġi tal-akkwist. Il-Qorti: (a) tikkwantifika (u fejn xieraq testrapola) l-impatt ta’ ksur serju tar-regoli tal-akkwist pubbliku (3) fuq il-bażi li huwa jaffettwa l-valur sħiħ tal-pagament relatat mal-kuntratt – żball kwantifikabbli 100 % (4); (b) ma tikkwantifikax żbalji anqas serji li ma jolqtux l-eżitu tal-proċedura tal-offerti (żbalji mhux kwantifikabbli) (5). 12. Il-kwantifikazzjoni mill-Qorti tista' tkun differenti minn dik użata mill-Kummissjoni jew mill-Istati Membri meta jiġi deċiż kif għandu jkun ir-rispons għall-applikazzjoni skorretta tar-regoli tal-akkwist pubbliku. Rata ta' żball stmata (żball l-aktar probabbli) 13. Abbażi tal-iżbalji li hija kkwantifikat, il-Qorti tistma r-rata tal-iżball l-aktar probabbli (MLE) f’kull valutazzjoni speċifika, u għall-infiq mill-baġit fl-intier tiegħu. Il-perċentwal tal-MLE huwa stima statistika tal-perċentwal probabbli ta' żball (jiġifieri ksur kwantifikabbli ta' regolamenti, regoli, u kundizzjonijiet tal-kuntratt u tal-għotja applikabbli) fil-popolazzjoni (6). Il-Qorti tistma wkoll il-limitu inferjuri tal-iżball (LEL) u l-limitu superjuri tal-iżball (UEL) (ara l-grafika hawn taħt). 14. Il-perċentwal tal-erja skura ta' taħt il-kurva tindika l-probabbiltà li r-rata ta’ żball tal-popolazzjoni tinsab bejn l-LEL u l-UEL. 15. Fl-ippjanar tax-xogħol tal-awditjar tagħha, il-Qorti tfittex li tuża proċeduri li jippermettulha tqabbel ir-rata ta’ żball stmata fil-popolazzjoni ma’ materjalità ta’ 2 % fl-ippjanar. Fil-valutazzjoni tar-riżultati tal-awditjar, il-Qorti hija ggwidata minn dan il-livell ta’ materjalità u tieħu kont tan-natura, l-ammont u l-kuntest tal-iżbalji meta tkun qed tifforma l-opinjoni tal-awditjar tagħha. Frekwenza ta' żball 16. Il-Qorti tesprimi l-frekwenza tal-okkorrenza tal-iżbalji billi tippreżenta l-proporzjon tal-kampjun milqut minn żbalji jew kwantifikabbli jew inkella mhux kwantifikabbli. Kif il-Qorti teżamina s-sistemi ta' kontroll u tirrapporta r-riżultati 17. Is-sistemi ta’ kontroll huma stabbiliti mill-Kummissjoni, korpi u istituzzjonijiet oħra tal-UE, awtoritajiet tal-Istati Membri, pajjiżi u/jew reġjuni benefiċjarji biex jiġu mmaniġġjati r-riskji għall-baġit, inkluża r-regolarità tat-tranżazzjonijiet. L-eżaminar tas-sistemi ta’ kontroll huwa partikolarment utli għall-identifikazzjoni ta’ rakkomandazzjonijiet għal titjib. 18. Kull grupp tal-politika, inkluż id-dħul, jopera ħafna sistemi individwali. Il-Qorti tagħżel kampjun ta’ sistemi biex jiġu vvalutati kull sena. Ir-riżultati tal-valutazzjonijiet tas-sistemi ta' superviżjoni u kontroll huma ppreżentati fil-forma ta’ tabella fl-Annessi x. 2 tal-Kapitoli 2 sa 9. Is-sistemi eżaminati huma kklassifikati bħala effettivi biex jimmitigaw ir-riskju ta’ żball fit-tranżazzjonijiet, parzjalment effettivi (meta jkun hemm xi dgħufijiet li jaffettwaw l-effettività operatorja) jew mhux effettivi (meta d-dgħufijiet ikunu pervażivi u b’hekk idgħajfu għalkollox l-effettività operatorja): Kif il-Qorti tasal għall-opinjonijiet tagħha fid-dikjarazzjoni ta’ assigurazzjoni 19. Il-Qorti tasal għall-opinjoni tagħha dwar ir-regolarità tat-tranżazzjonijiet li fuqhom huma bbażati l-kontijiet konsolidati tal-Unjoni Ewropea, stipulata fid-dikjarazzjoni ta’ assigurazzjoni, abbażi tax-xogħol kollu tal-awditjar tagħha kif irrappurtat fil-Kapitoli 2 sa 9 ta’ dan ir-rapport u bl-inklużjoni ta' valutazzjoni ta’ kemm huwa pervażiv l-iżball. Ix-xogħol imwettaq jippermetti lill-Qorti tivvaluta l-aċċertament li l-iżbalji fil-popolazzjoni jaqbżu jew jaqgħu fi ħdan il-limiti ta' materjalità. L-aħjar stima mill-Qorti tar-rata ta’ żball għall-infiq kumplessiv fl-2013 hija 4,7 %. Il-Qorti għandha hija aktar minn 95 % fiduċjuża li r-rata ta' żball għall-popolazzjoni awditjata hija materjali. Ir-rata ta' żball stmata misjuba f'oqsma differenti ta' politika tvarja kif deskritt fil-Kapitoli 3 sa 9. Il-Qorti vvalutat l-iżball bħala pervażiv – li jinfirex madwar il-biċċa l-kbira mill-oqsma ta’ nfiq. Il-Qorti tagħti opinjoni kumplessiva dwar ir-regolarità tal-impenji bbażata fuq kampjun orizzontali addizzjonali. Frodi 20. Jekk il-Qorti jkollha raġuni għalfejn tissuspetta li seħħet attività ta’ frodi, din tirrapportaha lill-OLAF, l-uffiċċju tal-Unjoni kontra l-frodi, li huwa responsabbli mit-twettiq ta’ kwalunkwe investigazzjoni li tirriżulta. Il-Qorti tirrapporta bosta każijiet kull sena lill-OLAF. PARTI 3 – Rabta bejn l-opinjonijiet tal-awditjar għall-affidabbiltà tal-kontijiet u r-regolarità tat-tranżazzjonijiet 21. Skont id-dispożizzjonijiet tal-Artikolu 287 tat-TFUE l-Qorti ħarġet: (a) opinjoni tal-awditjar dwar il-kontijiet konsolidati tal-Unjoni Ewropea għas-sena finanzjarja li ntemmet; u (b) opinjonijiet tal-awditjar dwar ir-regolarità tad-dħul, il-pagamenti u l-impenji li fuqhom huma bbażati dawk il-kontijiet. 22. Dawn l-opinjonijiet tal-awditjar u l-awditi relatati jitwettqu skont l-Istandards Internazzjonali tal-Awditjar u l-Kodiċijiet ta' Etika tal-IFAC u l-Istandards Internazzjonali tal-Istituzzjonijiet Supremi tal-Awditjar tal-INTOSAI. 23. Dawn l-istandards jipprevedu wkoll is-sitwazzjoni fejn l-awdituri joħorġu opinjonijiet tal-awditjar dwar l-affidabbiltà tal-kontijiet u r-regolarità tat-tranżazzjoniiet li fuqhom huma bbażati dawk il-kontijiet, billi jiddikjaraw li opinjoni modifikata dwar ir-regolarità tat-tranżazzjonijiet ma twassalx fiha nfisha għal opinjoni modifikata dwar l-affidabbiltà tal-kontijiet. Id-dikjarazzjonijiet finanzjarji li l-Qorti tagħmel opinjoni dwarhom, b'mod partikolari n-Nota 6, jirrikonoxxu li hemm problema materjali b'rabta ma' ksur tar-regoli li jirregolaw l-ispejjeż iddebitati lill-baġit tal-UE. Għaldaqstant, il-Qorti ddeċidiet li l-eżistenza ta' livell materjali ta' żball li jolqot ir-regolarità mhijiex minnha nfisha raġuni biex timmodifika l-opinjoni separata tagħha dwar l-affidabbiltà tal-kontijiet. (1) Barra minn dan, jinsilet kampjun rappreżentattiv orizzontali ta’ impenji u jiġi ttestjat għall-konformità mar-regoli u r-regolamenti rilevanti. (2) L-għan tal-awditu huwa li tintlaħaq konklużjoni valida dwar l-infiq u d-dħul tal-UE fl-intier tagħhom. Sabiex isir tqabbil validu u statistikament sinifikanti fost l-Istati Membri, l-istati benefiċjarji u/jew ir-reġjuni, ikun meħtieġ kampjunar ta' għadd ħafna akbar ta' tranżazzjonijiet f'kull wieħed minnhom milli huwa realistikament possibbli. (3) Il-Qorti tqis bħala serji dawk l-iżbalji li jiffrustraw l-objettivi tar-regoli tal-akkwist pubbliku: tal-kompetizzjoni ġusta u tal-għoti tal-kuntratt lill-offerent bl-aħjar kwalifiki. Hemm essenzjalment żewġ sistemi ta' għotjiet: l-offerta l-aktar baxxa jew l-offerta l-aktar vantaġġuża. (4) Eżempji ta' żball kwantifikabbli: l-ebda kompetizzjoni jew inkella kompetizzjoni ristretta (minbarra fejn din hija espliċitament permessa mill-qafas legali) għall-kuntratt prinċipali jew supplimentari; valutazzjoni mhux xierqa ta' offerti b'impatt fuq l-eżitu tal-offerta; tibdil sostanzjali tal-ambitu tal-kuntratt; qsim artifiċjali ta' kuntratti sabiex proġetti jinġiebu taħt il-limitu massimu li fih japplikaw ir-regoli tal-akkwist pubbliku. (5) Eżempji ta' żbaji mhux kwantifikabbli: valutazzjoni mhux xierqa ta' offerti mingħajr impatt fuq l-eżitu tal-offerta, dgħufijiet formali tal-proċedura tal-offerti jew speċifikazzjoni tal-offerti, aspetti formali tar-rekwiżiti ta’ trasparenza mhux rispettati. (6) , fejn l-ASI huwa l-intervall medju għall-kampjunar u i huwa n-numerazzjoni ta’ tranżazzjonijiet fil-kampjun. ANNESS 1.2 SEGWITU TAL-OSSERVAZZJONIJIET MIS-SNIN PREĊEDENTI RIGWARD L-AFFIDABBILTÀ TAL-KONTIJIET Osservazzjonijet imqajma fis-snin preċedenti Analiżi mill-Qorti tal-progress li sar Risposta tal-Kummissjoni 1. Prefinanzjament, kontijiet pagabbli u proċeduri ta’ qtugħ il-linja 1. Prefinanzjament, kontijiet pagabbli u proċeduri ta’ qtugħ il-linja 1. Prefinanzjament, kontijiet pagabbli u proċeduri ta’ qtugħ il-linja Għall-prefinanzjamenti, il-kontijiet pagabbli u l-qtugħ il-linja relatat, mis-sena finanzjarja 2007 'l hawn il-Qorti identifikat żbalji kontabilistiċi b’impatt finanzjarju immaterjali kumplessivament iżda bi frekwenza għolja. Dan jenfasizza l-ħtieġa għal aktar titjib fil-livell ta’ ċerti direttorati ġenerali. Fir-rigward tal-kontabbilizzar ta' ammonti prefinanzjati, il-Qorti sabet li bosta direttorati ġenerali komplew jirreġistraw stimi fil-kontijiet saħansitra meta jkollhom bażi adegwata biex japprovaw il-prefinanzjamenti korrispondenti. F'xi każijiet, dewmien fil-kontabbilizzar ta' nfiq imġarrab kien marbut ma' telf fir-rendikont tal-entrati. Il-Qorti qieset li titjib sinifikanti fil-proċeduri kien meħtieġ f'ċerti direttorati ġenerali. Il-Qorti sabet każijiet fejn ġew irreġistrati stimi fil-kontijiet (f'xi każijiet kienet diġà disponibbli bażi adegwata għall-approvazzjoni tal-prefinanzjamenti korrispondenti). Il-Qorti sabet ukoll li f'bosta direttorati ġenerali l-proċeduri ta' qtugħ il-linja għandhom jiġu mtejba, armonizzati u awtomatizzati. Ir-regoli tal-kontabilità eżistenti u l-gwida diġà kkomunikati lid-DĠs jikkjarifikaw it-trattament korrett li għandu jkun segwit għall-ikklerjar. Id-DĠ kkonċernat se jistabbilixxi proċedura ġdida f’konformità mar-regoli u r-regolamenti applikabbli. Il-Kummissjoni tixtieq tindika li huwa normali u mifhum li dejjem se jkun hemm possibilitajiet għal titjib, huwa proċess kontinwu. Madankollu, il-Kummissjoni tenfasizza wkoll li l-prefinanzjament u l-fatturi kienu mdaħħla korrettament matul dawn l-aħħar ħames snin. Il-Kummissjoni inkludiet għall-ewwel darba strumenti ta' inġinerija finanzjarja fil-kontijiet 2010 u pagamenti bil-quddiem minn skemi oħra ta' għajnuna għall-ewwel darba fil-kontijiet 2011. Fiż-żewġ każijiet il-bilanċi pendenti huma stmati fuq is-suppożizzjoni li l-fondi jintużaw b'mod indaqs matul il-perjodu tal-operazzjoni. Il-Kummissjoni għandha żżomm din is-suppożizzjoni taħt analiżi. Il-bilanċi pendenti jkomplu jiġu stmati fuq is-suppożizzjoni li l-fondi jintużaw b'mod indaqs matul il-perjodu tal-operazzjoni. Titjib huwa mistenni għall-perjodu 2014–2020 abbażi tar-rekwiżiti legali li issa huma fis-seħħ. 2. Divulgazzjonijiet rigward irkupri u korrezzjonijiet finanzjarji 2. Divulgazzjonijiet rigward irkupri u korrezzjonijiet finanzjarji 2. Divulgazzjonijiet rigward irkupri u korrezzjonijiet finanzjarji L-uffiċjal tal-kontabbiltà rfina l-preżentazzjoni tal-informazzjoni dwar irkupri u korrezzjonijiet finanzjarji fin-Nota 6 għar-rapporti finanzjarji. Din in-Nota 6 issa hija aktar iffukata u anqas estensiva, iżda fiha wkoll informazzjoni mhux finanzjarja li tista' tkun ippreżentata aħjar fir-rapport dwar il-protezzjoni tal-baġit tal-UE skont l-Artikolu 150(4) tar-Regolament Finanzjarju (UE, Euratom Nru 966/2012) li għandu jiġi ppreżentat lill-awtoritajiet baġitarji f'Settembru ta' kull sena. Il-preżentazzjoni tal-informazzjoni fin-Nota 6 kompliet titjieb iżda għad fiha informazzjoni li mhijiex misluta mis-sistema kontabilistika. Sfidi ġodda fil-preżentazjoni ta' informazzjoni finanzjarja affidabbli huma diskussi fil-paragrafi 1.12 sa 1.14. Il-Kummissjoni se teżamina flimkien mal-Istati Membri kif l-informazzjoni tista' tittejjeb aktar bil-mod kif qed tissuġġerixxi l-Qorti, filwaqt li wieħed iżomm f’moħħu kunsiderazzjonijiet tal-kostbenefiċċju. 3. Trasferiment tal-assi ta’ Galileo 3. Trasferiment tal-assi ta’ Galileo 3. Trasferiment tal-assi ta’ Galileo Fir-Rapport Annwali 2010 u r-rapporti annwali sussegwenti tagħha, il-Qorti ġibdet l-attenzjoni għar-riżervi li saru mid-direttur ġenerali responsabbli fir-rapporti annwali tal-attività tiegħu rigward l-affidabbiltà tar-rappurtar finanzjarju mill-Aġenzija Spazjali Ewropea. Ir-direttur ġenerali responsabbli ma kompliex ir-riżerva fir-rigward tal-affidabbiltà tar-rappurtar finanzjarju mill-Aġenzija Spazjali Ewropea fir-Rapport Annwali tal-Attività 2013 tiegħu. ANNESS 1.3 SILTIET MILL-KONTIJIET ANNWALI KONSOLIDATI 2013 (1) Tabella 1 – Karta tal-bilanċ (2) (EUR miljun) 31.12.2013 31.12.2012 Assi mhux kurrenti Assi intanġibbli 237 188 Proprjetà, impjant u tagħmir 6 104 5 978 Investimenti kontabilizzati bl-użu tal-metodu tal-ekwità 349 392 Assi finanzjarji 59 844 62 311 Ammonti riċevibbli u rekuperabbli 498 564 Prefinanzjament 38 072 44 505 1 05 104 1 13 938 Assi attwali Inventarji 128 138 Assi finanzjarji 5 571 1 981 Ammonti riċevibbli u rekuperabbli 13 182 14 039 Prefinanzjament 21 367 13 238 Flus u ekwivalenti ta' flus 9 510 10 674 49 758 40 070 Total tal-assi 1 54 862 1 54 008 Obbligazzjonijiet mhux attwali Pensjoni u benefiċċji oħra tal-impjegati (46 818) (42 503) Provvedimenti (1 323) (1 258) Obbligazzjonjiet finanzjarji (54 153) (57 232) Obbligazzjonijiet oħra (2 216) (2 527) (1 04 510) (1 03 520) Obbligazzjonijiet attwali Provvedimenti (545) (806) Obbligazzjonjiet finanzjarji (3 065) (15) Ammonti pagabbli (92 594) (90 083) (96 204) (90 904) Total tal-obbligazzjonijiet (2 00 714) (1 94 424) Assi netti (45 852) (40 416) Riżervi 4 073 4 061 Ammonti li għandhom jintalbu mill-Istati Membri (3) (49 925) (44 477) Assi netti (45 852) (40 416)

Tabella 2 – Rapport tal-prestazzjoni finanzjarja (4) (EUR miljun) 2013 2012 Dħul operatorju Dħul minn riżorsi proprji u kontribuzzjonijiet 1 41 241 1 30 919 Dħul operatorju ieħor 8 414 6 826 1 49 655 1 37 745 Spejjeż operatorji Spejjeż amministrattivi (9 269) (9 320) Spejjeż operatorji (1 38 571) (1 24 633) (1 47 840) (1 33 953) Bilanċ pożittiv minn attivitajiet operatorji 1 815 3 792 Dħul finanzjarju 2 038 2 157 Spejjeż finanzjarji (2 045) (1 942) Moviment fl-obbligazzjoni tal-pensjoni u benefiċċji oħra tal-impjegati (5 565) (8 846) Sehem tad-defiċit nett tal-impriżi konġunti u l-kumpaniji assoċjati (608) (490) Riżultat ekonomiku tas-sena (4 365) (5 329)

Tabella 3 – Rapport tal-flussi tal-flus (5) (EUR miljun) 2013 2012 Riżultat ekonomiku tas-sena (4 365) (5 329) Attivitajiet operatorji Amortizzament 48 39 Deprezzament 401 405 (Żieda)/tnaqqis fis-selfiet 20 (16 062) (Żieda)/tnaqqis fl-ammonti riċevibbli u rekuperabbli 923 (4 837) (Żieda)/tnaqqis fil-prefinanzjament (1 695) (2 013) (Żieda)/tnaqqis fl-inventarji 10 (44) Żieda/(tnaqqis) fil-provvedimenti (196) 299 Żieda/(tnaqqis) fl-obbligazzjonijiet finanzjarji (29) 16 017 Żieda/(tnaqqis) f'obbligazzjonijiet oħra (311) 468 Żieda/(tnaqqis) fl-ammonti pagabbli 2 511 (1 390) Bilanċ pożittiv baġitarju tas-sena preċedenti meħud bħala dħul mhux fi flus (1 023) (1 497) Movimenti oħra mhux fi flus (50) 260 Żieda/(tnaqqis) fl-obbligazzjoni tal-pensjoni u tal-benefiċċji tal-impjegati 4 315 7 668 Attivitajiet ta' investiment (Żieda)/tnaqqis fl-assi intanġibbli u l-proprjetà, l-impjant u t-tagħmir (624) (1 390) (Żieda)/tnaqqis fl-investimenti kontabilizzati bl-użu tal-metodu tal-ekwità 43 (18) (Żieda)/tnaqqis fl-assi finanzjarji disponibbli għall-bejgħ (1 142) (837) Fluss nett tal-flus (1 164) (8 261) Żieda/(tnaqqis) nett fi flus u f'ekwivalent